text:
33/2017. (VII. 24.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény (a továbbiakban: Ksztv.) 38.  § (2)  bekezdése alapján a  Liget Budapest projekt részét képező kert- és
tájépítészeti feladatok (a továbbiakban: Liget Park projekt) ellátására 2017. július 16. napjától 2018. január 15. napjáig
prof. dr. Persányi Miklóst miniszteri biztossá nevezem ki.
2. § A miniszteri biztos feladatköre a Liget Budapest projekt keretében megvalósuló egyes beruházásokkal összefüggő
közigazgatási hatósági ügyek kiemelt jelentőségű üggyé nyilvánításáról és az  eljáró hatóságok kijelöléséről szóló
546/2013. (XII. 30.) Korm. rendelet 1. § (1) bekezdésében foglaltaknak megfelelően nemzetgazdasági szempontból
kiemelt jelentőségű üggyé minősített beruházások körében a  Liget Park projekt maradéktalan és hatékony
megvalósítását szolgáló, az emberi erőforrások miniszterének felelősségi körébe tartozó feladatok végrehajtásának
irányítására, ennek keretében különösen a következőkre terjed ki:
a) a  Városliget mint tájképi kert jellegű park helyreállítására, zöldfelületeinek növelésére és rehabilitációjára,
kerttörténeti értékeinek felmutatására és tájépítészeti megújítására;
b) a városligeti parkra a Liget Budapest projekt megvalósításához szükséges intézkedésekről szóló 1866/2015.
(XII. 2.) Korm. határozat 1.2. pontja alapján kiírt kert- és tájépítészeti tervpályázat nyertesével kötött szerződéssel
kapcsolatos feladatok és a  lebonyolítás felügyeletére, ennek keretében a  szükséges információk kérésére,
egyeztetve a Liget Budapest projektért felelős miniszteri biztossal;
c) a  Liget Budapest projekt keretében megvalósítandó zöldfelület-fejlesztés megvalósításának és az  erre
rendelkezésre álló forrásokkal történő gazdálkodás felügyeletére a költség- és időütemezéseknek megfelelően;
d) a  Liget Park projekt és a  Fővárosi Önkormányzat Fővárosi Állat- és Növénykert kert- és tájépítészeti
fejlesztéseinek összehangolására, ennek keretében együttműködik Budapest Főváros Önkormányzatával,
valamint a  Pannon Park projekt és a  Hermina Garázs fejlesztési feladatait ellátó állami és önkormányzati
szervekkel;
e) a Liget Park projekt és a Fővárosi Önkormányzat Fővárosi Állat- és Növénykert kert- és tájépítészeti fejlesztésével
összefüggésben megvalósuló beruházásokhoz kapcsolódó közigazgatási hatósági ügyekben az eljáró hatósági
tevékenységek összehangolásának kezdeményezésére a Fővárosi Állat- és Növénykert fejlesztésére irányuló
Pannon Park és Mesepark projektekhez kapcsolódó beruházások megvalósításával összefüggő közigazgatási
hatósági ügyek nemzetgazdasági szempontból kiemelt jelentőségű üggyé nyilvánításáról és az  eljáró
hatóságok kijelöléséről szóló 48/2015. (III. 12.) Korm. rendelet rendelkezéseivel összhangban;
f ) a Liget Park projekt megvalósításával kapcsolatban létrehozott munkacsoportok irányítására és ellenőrzésére;
g) a városligeti park megújításának kert- és tájépítészeti feladataival összefüggő jogszabálytervezetek, kormány
és minisztériumi vezetői szintű döntések, leadandó jelentések és beszámolók szakmai előkészítésére és
az abban közreműködő szervezeti egységek munkájának felügyeletére és ennek keretében a kiadott feladatok
végrehajtásának ellenőriztetésére;
h) a  kert- és tájépítészeti beruházások megvalósításához szükséges szakmai dokumentáció elkészíttetésével
kapcsolatos feladatokra, a dokumentáció felhasználására a projekt kommunikációja során, a projekt kert- és
tájépítészeti feladataira vonatkozó kommunikációjának stratégiai szintű irányítására az  Emberi Erőforrások
Minisztériumának sajtó- és kommunikációs feladatokért felelős szervezeti egységével egyeztetve, a Liget Park
Fórum előkészítésére, irányítására és személyes részvételére a Liget Park Fórum működésében;
i) a  Liget Budapest projekt végrehajtásával megbízott Városliget Ingatlanfejlesztő Zrt. kert- és tájépítészeti
feladatellátásának és működésének ellenőrzésére;
j) a városligeti ingatlanon (hrsz.: 29732/1) lévő fás szárú növények kivágása esetén azok pótlásának koordinálására,
ennek keretében a szükséges információk kérésére és intézkedések kezdeményezésére;
k) a  Városliget jövőbeni pihenő, szabadidős és kulturális célú parkként történő használata, a  Városligetben
a lehető legkisebb személygépjármű-forgalom elérése, továbbá az átmenő gépjárműforgalom – a közösségi
közlekedés kivételével – a Városliget egész területén (a Kós Károly sétányon és az Állatkerti körúton) történő
megszüntetése érdekében elemzések, egyeztetések és döntések kezdeményezésére;
l) a  k)  pont szerinti feladata körében – az  érintett állami és önkormányzati szervekkel együttműködésben –
a  megfelelő parkolókapacitás biztosításának, a  forgalom más útvonalakra vezetésének és a  közösségi
közlekedés fejlesztésének érdekében szükséges intézkedések vizsgálatára, a Városliget területén kívül is;
m) az  a)–l)  pont szerinti feladatkörökkel összefüggésben az  emberi erőforrások minisztere által meghatározott
eseti, egyedi feladatok ellátására.
3. § (1) A Liget Budapest projektben részt vevő vagy annak végrehajtásában érintett, az Emberi Erőforrások Minisztériuma
által irányított, felügyelt központi költségvetési szervek és a tulajdonosi joggyakorlása alá tartozó gazdasági társaságok
kötelesek a miniszteri biztost feladatának végrehajtásában segíteni, a rendelkezésükre álló szükséges információkat,
dokumentációkat, szakértői segítséget, illetve eszközöket számára biztosítani.
(2) A  miniszteri biztos feladatellátása során együttműködik a  Liget Budapest projektért felelős miniszteri biztossal,
személyesen vagy képviselői útján részt vehet a Liget Budapest projekt szakmai munkacsoportjaiban.
4. § A miniszteri biztos tevékenységét az emberi erőforrások minisztere a kultúráért felelős államtitkár útján irányítja.
5. § A miniszteri biztos a Ksztv. 38. § (6) bekezdése szerinti díjazásra és juttatásokra jogosult.
6. § A miniszteri biztost tevékenysége ellátásában a Ksztv. 38. § (8) bekezdése szerinti titkárság segíti.
7. § Ez az utasítás a közzétételét követő napon lép hatályba.
8. § Hatályát veszti a miniszteri biztos kinevezéséről szóló 3/2017. (I. 18.) EMMI utasítás.
Balog Zoltán s. k.,
 emberi erőforrások minisztere


type: legislation

jurisdiction: Hungary

text:
51/2017. (IX. 15.) HM utasítása a csapathagyomány-ápolással összefüggő jelképek és ünnepek, valamint az emlékművek katonai objektumokban történő elhelyezésének engedélyezéséről.
A jogalkotásról szóló 2010. évi CXXX. törvény 23. § (4) bekezdés c) pontja és a honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló
290/2011. (XII. 22.) Korm. rendelet 2. § (5) bekezdése alapján a következő utasítást adom ki:
1. § (1) Az  utasítás hatálya a  Honvédelmi Minisztériumra (a továbbiakban: HM), a  honvédelemért felelős miniszter
(a továbbiakban: miniszter) közvetlen alárendeltségébe tartozó szervezetekre és a Magyar Honvédség (a továbbiakban:
MH) katonai szervezeteire (a továbbiakban együtt: honvédelmi szervezetek) terjed ki.
(2) A Katonai Nemzetbiztonsági Szolgálat (a továbbiakban: KNBSZ) főigazgatója a szervezeti sajátosságokra figyelemmel
– az  utasításban foglaltakkal összhangban – szabályozhatja a  csapahagyomány-ápolással összefüggő ünnepeket,
valamint a jelképek és emlékművek katonai objektumokban történő elhelyezésének engedélyezésével kapcsolatos
tevékenységet.
(3) Felkérem a Nemzeti Közszolgálati Egyetem rektorát, az Országos Bírósági Hivatal elnökét és a Legfőbb Ügyészt, hogy
tegye lehetővé az utasítás 4–7. §-ában, valamint 9–10. §-ában foglaltak végrehajtását.
2. § (1) A Csapathagyomány Munkacsoport (a továbbiakban: CSHMCS) feladata
a) az  alegységzászlók, a  csapatkarjelzés, a  csapatjelvény, a  csapatérem, a  karfeliratok, öltözeti ékítmények,
továbbá a katonai szolgálattal összefüggő egyéb jelképek és jelzések, valamint a katonai hagyományápolással
kapcsolatos elnevezések és a szervezeti kultúrával összefüggő katonai ünnepek és
b) az egyes katonai objektumokban, épületekben elhelyezni kívánt emléktáblák, emlékművek, szobrok, kopjafák,
emlékkövek, emlékjelek, haranglábak, emlékfák (a továbbiakban együtt: emlékművek)
tervének véleményezése és
c) a  csapathagyomány-ápolással összefüggő jelképekkel és ünnepekkel, valamint emlékművek elhelyezésével
kapcsolatos javaslatok megfogalmazása az MH, a HM elöljárói, vezetői részére.
 (2) A CSHMCS elnöke a HM Társadalmi Kapcsolatokat Koordináló Főosztály (a továbbiakban: HM TKKF) főosztályvezetője,
titkára az elnök által a HM TKKF állományából kijelölt személy.
 (3) A CSHMCS tagjai
a) a HVK Személyzeti Csoportfőnökség (a továbbiakban: HVK SZCSF) csoportfőnöke,
b) a HVK Logisztikai Csoportfőnökség (a továbbiakban: HVK LOGCSF) csoportfőnöke és
c) a HM Hadtörténeti Intézet és Múzeum (a továbbiakban: HM HIM) parancsnoka
által kijelölt személyek.
(4) A CSHMCS ülésein meghívottként szakértő vehet részt, egyébként az ülések nem nyilvánosak. Az ülésről emlékeztető
készül, amelynek tartalmaznia kell különösen a  tárgyalt napirendi pontokra vonatkozóan a  bizottság összegzett
véleményét.
(5) A HVK SZCSF képviselője koordinálja a katonai szervezetek által felterjesztett tervezetekkel kapcsolatos munkacsoporti
feladatokat, valamint megküldi azokat a CSHMCS elnökének. A CSHMCS napirendre tűzhet – a CSHMCS ügyrendjében
meghatározottak szerint – a munkacsoport tagjai által javasolt tárgyköröket is.
(6) A CSHMCS elnöke intézkedik a CSHMCS összehívása végett, valamint felterjeszti a CSHMCS ügyrendjét a miniszter
részére jóváhagyás céljából.
3. § (1) A CSHMCS a szakmai véleményét a 6. § (2) bekezdése, valamint a 13–14. § szerinti esetben a felterjesztésétől számított
60 napon belül készíti el.
(2) Amennyiben a tervre vonatkozóan a CSHMCS módosítási javaslatot, észrevételt fogalmaz meg, úgy azt a tervezettel
együtt megküldi a felterjesztő részére. A CSHMCS javaslatának figyelembevételével az érintett honvédelmi szervezet
a módosított tervet ismételten felterjeszti véleményezés céljából a CSHMCS részére.
(3) A  CSHMCS elnöke az  elfogadásra javasolt tervezetet a  CSHMCS véleményével – csapatkarjelzés, csapatjelvény és
csapatérem esetében az  6.  § (3)  bekezdés a)  pontja szerinti intézkedéstervezettel együtt – közvetlenül megküldi
jóváhagyás céljára Honvéd Vezérkar főnöke (a továbbiakban: HVKF) részére.
4. § (1) Csapatkarjelzés rendszeresíthető a hadi- (gyakorló-), műveleti- (kiképzési-), köznapi és társasági öltözethez
a) a HM-nél,
b) a miniszter közvetlen alárendeltségébe tartozó szervezeteknél,
c) az MH középszintű vezető szervnél, valamint más magasabb szintű parancsnokságnál és a Honvéd Vezérkar
főnöke szolgálati alárendeltségébe tartozó katonai szervezetek közül a dandárnál, az ezred jogállású katonai
szervezeteknél, az önálló alegységeknél, a kötelékben lévő zászlóaljaknál, továbbá a repülőszázadnál,
d) a KNBSZ-nél és
e) a Nemzeti Közszolgálati Egyetemnél, valamint a katonai igazságszolgáltatásnál
beosztásban lévő katonai állománynál.
(2) Az MH vitéz Szurmay Sándor Budapest Helyőrség Dandárnál csapatkarjelzés a díszelgő öltözethez is rendszeresíthető.
 (3) A  csapatkarjelzéssel rendelkező, kötelékben lévő alegységek személyi állománya az  alegység, az  egység további
állománya az egység csapatkarjelzését viseli. A repülőszervezetek személyi állománya a hajózó öltözeten együtt viseli
az egység és az alegység csapatkarjelzését.
(4) Katonazenekarok részére egységes csapatkarjelzés rendszeresíthető a zenész díszöltözethez.
5. § (1) A csapatkarjelzés alakját, alapszínét és a rajta ábrázolt jeleket, jelképeket a 4. § (1) bekezdésben felsorolt szervezetek
a (2)–(4) bekezdésben foglalt rendelkezések alapján alakítják ki.
(2) A csapatkarjelzés anyaga textília, alakja szabályos síkidom (címerpajzs), amely egy képzeletbeli 80 milliméter átmérőjű
körben ábrázolható. A címerpajzs alakú csapatkarjelzés tervének kialakítása során a címertan szabályait maradéktalanul
alkalmazni kell.
(3) A csapatkarjelzésen jelképként használható
a) a honvédelmi szervezet jellegét, rendeltetését kifejező, jól azonosítható, lehetőség szerint egyszerű és kizárólag
az alapszíneket tartalmazó jelzés, amely a fegyvernemi jelzésnél specifikusabb jellegű,
b) az európai kultúrkörből ismert katonai jelkép, jel, jelzés, valamint bármely olyan jel, amelyik az adott alakulat
jellegére utal,
c) a címertanban mesteralaknak nevezett bármely geometriai forma – különösen a hasítás, a vágás, a rutázás – és
ábra – különösen a  kereszt, a  csillag, a  hold –, valamint a  címerpajzs-hasítással, vágással történő osztása
eredményeként létrejövő mesteralak – különösen a pólya, a harántpólya, a  ruta – és címerkép – különösen
a kereszt, a csillag, a félhold, a kard –,
d) a  katonai szervezet által fogalmi szinten használt tárgy vagy élőlény képe, valamint a katonai szervezethez
vagy annak megnevezéséhez kapcsolódó fogalom, tárgy vagy élőlény egyértelmű ábrázolása, a fegyvernem
vagy haderőnem védőszentjének attribútuma, az  alakulat nevére vagy jelmondatában szereplő fogalomra
utaló ábra,
e) a honvédelmi szervezetnek helyt adó földrajzi régió, történelmi tájegység szimbóluma, címere vagy címerének
eleme, terület nevének kezdőbetűje,
f ) a névadóul választott személyre utaló jelzés, jelmondat, a névadóra jellemző tárgy ábrája, a névadó valamely
tettéhez kapcsolódó ábra vagy szín,
g) a jogelőd honvédelmi szervezetre visszautaló jelzés, motívum, szín, jelmondat, a 4. § (3) bekezdésében foglaltak
figyelembevételével,
h) betű- és számjel, piktogram, a katonai szervezet száma, nevének, kezdőbetűje, illetve
i) a  fegyvernemi jelzés rendszeresített formája, amennyiben a  rendszeresítő honvédelmi szervezet nem
minősíthető összfegyvernemi katonai szervezetnek.
 (4) Nem használható fel jelképként
a) az  önkényuralmi rendszerhez köthető jelkép, így különösen azon jelkép, amely alkalmas Büntető
Törvénykönyvről szóló 2012. évi C. törvény (a továbbiakban: Btk.) 335. §-a szerinti tényállás megvalósítására,
b) a Btk. 334. §-a szerinti nemzeti jelkép,
c) jogi védelem alá eső szimbólum, jelkép, jelzés, jel, piktogram,
d) csapat névadó személy arcmása,
e) az MH-át vagy a HM-et sértő jelzés,
f ) a katonai hagyományokhoz, valamint az MH és a HM érték- és eszmerendszeréhez nem illeszkedő jelzés és
g) közízlést vagy közerkölcsöt sértő ábra, rajzolat, felirat.
(5) A  csapatkarjelzés alakjára és méretére a  (2)  bekezdésben meghatározott előírásoktól a  HVKF, a  HM-ben történő
karjelzés bevezetése esetén a miniszter – indokolt kérelemre – eltérést engedélyezhet.
6. § (1) A  csapatkarjelzés-terv kidolgozása a  csapatkarjelzés viselésére jogosult honvédelmi szervezet feladata.
A csapatkarjelzés-terv alapjául szolgáló elgondolás kialakításába a személyi állományt – a helyben szokásos módon –
be kell vonni.
(2) A  csapatkarjelzés-terveket évente két alkalommal, tárgyév június 1-jéig, valamint december 1-jéig kell – egység
szintje fölött a szolgálati út betartása nélkül, a szolgálati elöljárók egyidejű tájékoztatása mellett – két példányban
papír alapon és elektronikus úton is a HM TKKF főosztályvezetője és a HVK SZCSF csoportfőnöke útján a CSHMCS
részére felterjeszteni.
(3) A felterjesztéshez mellékelni kell
a) – a  HM csapatkarjelzés-terve kivételével – a  honvédelmi szervezet parancsnokának, vezetőjének
(a  továbbiakban együtt: parancsnok), önálló állománytábla hiánya esetén a  jogi személyiséggel rendelkező
honvédelmi szervezet parancsnokának a csapatkarjelzést rendszeresítő intézkedés tervezetét, valamint
b) az a) pont szerinti intézkedéstervezethez csatolva
ba) a  csapatkarjelzés képi ábrázolását, annak eredeti méretű, valamint kétszeres nagyítású színes
grafikáját,
bb) a csapatkarjelzés rövid, tömör leírását a méret és a színkód megadásával együtt,
c) a csapatkarjelzéssel ellátandók pontos számára vonatkozó adatszolgáltatást és
d) a címer vagy címerelemek használata esetén a címertulajdonos írásos hozzájárulását.
(4) A (3) bekezdés a) pontja szerinti intézkedéstervezeten szerepeltetni kell a HVKF jóváhagyásának helyét.
 (5) A  CSHMCS szakmai állásfoglalása alapján elkészített intézkedéstervezetet két példányban kell jóváhagyásra
felterjeszteni. A jóváhagyott intézkedéstervezetet színes, sokszorosított példányban kell megküldeni
a) a HM Jogi Főosztály,
b) a HM TKKF,
c) a HVK SZCSF,
d) a HVK LOGCSF,
e) a HM HIM és
f ) az MH Logisztikai Központ (a továbbiakban: MH LK)
részére.
7. § (1) A 4. § (1) és (2) bekezdésében felsorolt, csapatkarjelzéssel rendelkező honvédelmi szervezetek a Magyar Honvédség
Öltözködési Szabályzatának kiadásáról szóló 9/2005. (III. 30.) HM rendeletben foglaltak szerint csapatjelvényt
rendszeresíthetnek.
(2) A  csapatjelvény alakja szabályos síkidom, anyaga műgyanta felülettel ellátott acéllemez, melynek szélessége
maximum 3 centiméter, hossza maximum 4 centiméter. A csapatjelvény bőr alátétének teljes hossza 8,5 centiméter,
az  akasztó hossza 3,2 centiméter, az  akasztó szélessége 2,2 centiméter, a  jelvénytartó hossza 5,3 centiméter,
a  jelvénytartó szélessége 4,8 centiméter. A  csapatjelvény rajzolata megegyezik a  rendszeresítő szervezet
csapatkarjelzésével.
(3) A  csapatjelvények tervének felterjesztésére a  csapatkarjelzés-terv felterjesztésére vonatkozó szabályokat kell
alkalmazni azzal, hogy a 6. § (3) bekezdésének c) pontja szerinti adatszolgáltatást nem kell teljesíteni.
8. § (1) A honvédelmi szervezetek saját költségvetésük terhére csapatérmet rendszeresíthetnek, valamint adományozhatnak.
Az önálló költségvetéssel nem rendelkező érintett szervezetek az ellátásukat biztosító szervezet költségvetésében
tervezik meg előzetesen a csapatérme rendszeresítésének költségeit.
(2) A csapatérem alakja, alapanyaga és mérete szabadon választható.
 (3) A csapatérmek esetén alkalmazható jelképek tekintetében az 5. § (3)–(5) bekezdésében előírtak az irányadók azzal,
hogy a névadó személy arcmásának elhelyezése megengedett.
 (4) A csapatérmek tervének felterjesztésére a csapatkarjelzés-terv felterjesztésére vonatkozó szabályokat kell alkalmazni
azzal, hogy nem kell mellékelni a 6. § (3) bekezdésének d) pontja szerinti adatokat.
9. § (1) A honvédelmi szervezetek a hadi- (gyakorló-), műveleti- (kiképzési-), köznapi és társasági öltözethez a megszerzett
különleges katonai képzettség, valamint speciális szolgálatteljesítés kifejezésére karfelirat rendszeresítését
kezdeményezhetik.
(2) A karfelirat-tervhez mellékelni kell
a) a rendszeresítés indokolását,
b) a karfelirat részletes leírását és
c) a karfelirat viselésére vonatkozó jogosultságot igazoló oklevelek, tanúsítványok körének meghatározását.
10. § (1) A HVKF által jóváhagyott csapatkarjelzéseket, csapatjelvényeket és csapatérméket a felterjesztő honvédelmi szervezet
parancsnoka – önálló század esetében az elöljáró katonai szervezet parancsnoka – a HVKF jóváhagyásával ellátott
intézkedéssel rendszeresíti. A csapatkarjelzést a parancsnok az 1. melléklet szerinti intézkedéssel rendszeresíti.
(2) A HM csapatkarjelzését a miniszter HM utasítás kiadásával jóváhagyja és rendszeresíti.
 (3) A rendszeresített csapatkarjelzéseket, csapatjelvényeket és karfeliratokat az MH ruházati szakanyagaként kell kezelni.
A  csapatkarjelzésekkel, csapatjelvényekkel és karfeliratokkal kapcsolatos műszaki dokumentáció elkészítése,
a költségvetés tervezése, a beszerzés végrehajtása és az érintett személyi állomány első alkalommal történő ellátása
az MH LK parancsnokának a feladata.
(4) A rendszeresített csapatkarjelzésekből és csapatjelvényekből a viselésükre jogosult állomány részére a rendszeresítést
követően, első alkalommal ellátmányként 2-2 darabot térítésmentesen kell biztosítani. A  csapatkarjelzések
és  csapatjelvények további utánpótlása a  tiszti, altiszti állomány részére érvényes ruházati utalványfüzet terhére,
a legénységi állomány részére természetben történik. A karfeliratok térítés ellenében kerülnek biztosításra.
(5) A  rendszeresített csapatérméket az  MH humán szakanyagaként kell kezelni. A  csapatérmék költségvetésének
tervezéséért, a beszerzéséért, az ellátásáért és az adományozás végrehajtásáért a rendszeresítő honvédelmi szervezet
parancsnoka felelős.
(6) A  rendszeresített csapatkarjelzésekből, csapatjelvényekből, karfeliratokból és csapatérmekből a  rendszeresítő
honvédelmi szervezetnek 2-2 példányt a HM HIM részére archiválás céljából meg kell küldeni.
11. § (1) Az öltözeti ékítmények és díszítőelemek rendszeresítését kezdeményezheti
a) a HM főosztályvezetője,
b) a Honvéd Vezérkar csoportfőnöke,
c) az MH ÖHP parancsnoka,
d) az MH LK parancsnoka és
e) az MH HFKP parancsnoka.
(2) Az MH LK a felelős a rendszeresítési intézkedés elkészítéséért és a műszaki dokumentáció kidolgozásáért.
 (3) Az öltözeti ékítményeket és díszítőelemeket a HVKF rendszeresíti.
12. § (1) A  katonai szolgálattal összefüggő egyéb jelképekre, jelzésekre – különösen az  alegység-zászlóra, a  jelmondatra,
a  jelmondat-feliratokra és a  logókra –, valamint a  hagyományápolással összefüggő elnevezésekre – különösen
a katonai objektumok, épületek, tanintézeti egységek névhasználatára – a CSHMCS véleményének figyelembevételével
kialakított és felterjesztett terveket a HVKF hagyja jóvá.
(2) A  katonai szolgálattal összefüggő egyéb jelzések és jelképek rendszeresítésére, valamint a  hagyományápolással
összefüggő elnevezések használatának engedélyezésére a parancsnok tesz javaslatot.
(3) A  katonai szolgálattal összefüggő egyéb jelképek és jelzések költségvetésének a  tervezéséért, az  elkészítésért,
az ellátás és az adományozás végrehajtásáért a rendszeresítő katonai szervezet parancsnoka a felelős.
(4) A  nem önálló kötelékben levő ezred, valamint zászlóalj jogállású katonai szervezet jogosult alegység-zászló
használatára. A bevezetni kívánt alegység-zászló alakja, mérete nincs korlátozva, elsősorban valamely – történeti –
jogelőd szervezet zászlóaljának megjelenítését tartalmazza, és elkészítési módjára a hímzéses technika alkalmazása
a jellemző. Az alegység-zászlót a helyi önkormányzat, gazdálkodó vagy társadalmi szervezet is adományozhat.
13. § A  katonai szolgálattal összefüggő ünnepek, az  egyes alegységek és katonai objektumok névadó névhasználatára,
valamint a  katonai szolgálattal összefüggő egyéb jelzésekre és jelképekre vonatkozó javaslatokat minden év
november 1-jéig kell felterjeszteni – a HM TKKF és a HVK SZCSF útján – a CSHMCS elnöke részére.
14. § Az  egyes katonai objektumokban, épületekben a  honvédelmi szervezetek, valamint a  civil szervezetek, a  helyi
önkormányzatok által elhelyezni kívánt emlékművek a CSHMCS véleményének figyelembevételével helyezhetők el.
Az érintett honvédelmi szervezet a kérelmét az emlékmű elhelyezését megelőzően 60 nappal megküldi a CSHMCS
részére véleményezés céljából. Az emlékmű elhelyezését a HVKF hagyja jóvá.
15. § Ez az utasítás a közzétételét követő 5. napon lép hatályba.
16. § Hatályát veszti
a) a honvédelmi ágazatban végzendő művelődési tevékenységről szóló 57/1996. (HK 23.) HM utasítás,
b) a csapatkarjelzések, csapatjelvények, csapatérmék tartalmi és formai követelményeiről, valamint az elbírálás
és engedélyezés rendjéről szóló 120/2005. (HK 2/2006.) HM utasítás és
c) a csapatkarjelzések, csapatjelvények, csapatérmék tartalmi és formai követelményeiről, valamint az elbírálás
és  engedélyezés rendjéről szóló 120/2005. (HK 2/2006.) HM utasítás módosításáról szóló 99/2009. (XII. 18.)
HM utasítás.
Dr. Simicskó István s. k.,
 honvédelmi miniszter


text:
20/2010. (II. 26.) OGY határozata a nemzeti és etnikai kisebbségek országgyűlési képviseletére vonatkozó jogalkotási folyamatról.
A Magyar Köztársaság Országgyűlése – kifejezve a nemzeti és etnikai kisebbségek országgyűlési képviselete iránti felelősségérzetét
és elkötelezettségét – a Magyar Köztársaság Alkotmányáról szóló 1949. évi XX. törvény 68. §-ában megfogalmazottak alapján
a következő határozatot hozza:
1. Az Országgyűlés felkéri a Kormányt, hogy dolgozza ki a nemzeti és etnikai kisebbségek országgyűlési képviseletéről
szóló törvényjavaslatot és azt 2012. december 31-ig terjessze az Országgyűlés elé. A törvénynek úgy kell hatályba
lépnie, hogy garantálja a kisebbségek képviseletének megvalósulását a 2014. évi országgyűlési választásokat
követően megalakuló Országgyűlésben. A törvényjavaslat megalkotása során a következő elveket kell figyelembe
venni:
a) a nemzeti és etnikai kisebbségek parlamenti képviselete teljes jogú képviselet,
b) alkotmányos, valamennyi kisebbség számára az országgyűlési képviselet elnyerésének reális esélyét nyújtó
szükséges és elégséges kedvezmény biztosítása,
c) amennyiben több, jogilag, szakmailag és az érdekképviseletek által is elfogadott konszenzusos megoldás kerül
kidolgozásra, úgy azok közül legfeljebb két változatot tartalmazzon az Országgyűléshez benyújtandó
törvényjavaslat.
2. Az Országgyűlés felkéri a Kormányt, hogy a törvény-előkészítés során folyamatosan egyeztessen a nemzeti és etnikai
kisebbségek országos önkormányzataival, felhasználva valamennyi korábbi, legalább részleges egyetértést szerzett
megoldási módozatot, továbbá a nemzetközi gyakorlatból figyelembe vehető példákat.
3. Az Országgyűlés felkéri az Emberi jogi, kisebbségi, civil- és vallásügyi bizottságot, hogy a törvény-előkészítési
folyamatokat kísérje figyelemmel és segítse elő a törvénymódosítás megvalósulását.
4. Ez a határozat a közzétételének napján lép hatályba.
Dr. Katona Béla s. k.,
az Országgyűlés elnöke


text:
1234/2016. (V. 13.) Korm. határozata a Citibank Europe plc. Magyarországi Fióktelepének átlátható szervezetté történő minősítéséről.
A Kormány
 1. megismerte a  Citibank Europe plc. Magyarországi Fióktelepének (székhelye: 1051 Budapest, Szabadság tér 7.
Bank Center, cégjegyzékszáma: Cg. 01-17-000560, a  továbbiakban: Citibank Europe plc. Magyarországi Fióktelepe)
tulajdonosi struktúrájának felépítését;
2. az államháztartásról szóló 2011. évi CXCV. törvény (a továbbiakban: Áht.) 50.  § (2)  bekezdésében meghatározott
hatáskörében eljárva megállapítja, hogy a Citibank Europe plc. Magyarországi Fióktelepe költségvetési támogatások
szempontjából az Áht. 50. § (1) bekezdés c) pontjában foglaltaknak megfelel.
Orbán Viktor s. k.,
 miniszterelnök


text:
1041/2013. (II. 1.) Korm. határozata az Emberi Erőforrások Minisztériuma és a Honvédelmi Minisztérium közötti, a Pákozd–Sukorói Csata Emlékkiállítás fenntartásához kapcsolódó előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (1) bekezdése alapján a Pákozd–Sukorói Csata
Emlékkiállítás 2013. évi fenntartása érdekében 24,1 millió forint 1. melléklet szerinti átcsoportosítását rendeli el
a Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.) 1. melléklet
XX. Emberi Erőforrások Minisztériuma fejezet, 11. Közgyűjtemények cím terhére, a Kvtv. 1. melléklet XIII. Honvédelmi
Minisztérium fejezet, 1. Honvédelmi Minisztérium cím, 2. Egyéb HM szervezetek alcím javára.
Felelős: emberi erőforrások minisztere honvédelmi miniszter nemzetgazdasági miniszter
Határidő: azonnal Orbán Viktor s. k.,
miniszterelnök


text:
1152/2016. (III. 25.) Korm. határozata a Közigazgatás- és Közszolgáltatás-fejlesztés Operatív Program keretében megvalósuló, területi közigazgatási informatikai, valamint az E-közbeszerzés tárgyú projektek tekintetében a Nemzeti Hírközlési és Informatikai Tanács koordinációs célú felülvizsgálatba történő bevonásáról.
A Kormány a  Közigazgatás- és Közszolgáltatás Fejlesztési Stratégia 2014–2020, a  Nemzeti Infokommunikációs
Stratégia 2014–2020, valamint a Közigazgatás és Közszolgáltatás-fejlesztési Operatív Program céljaival összhangban
– az  informatikával és az  e-közigazgatással kapcsolatos politikája egységes megvalósítása érdekében – felhívja
a Miniszterelnökséget vezető minisztert, hogy a Közigazgatás- és Közszolgáltatás-fejlesztés Operatív Program éves
fejlesztési keretének megállapításáról szóló 1004/2016. (I. 18.) Korm. határozatban nevesített
1. azon területi közigazgatási informatikai tárgyú kiemelt projektek esetében, ahol a  Miniszterelnökség mint
támogatást igénylő került megjelölésre [KÖFOP-1.0.0-VEKOP-15 azonosító jelű „A szolgáltató kormányhivatali
és közigazgatási modell bevezetése” megnevezésű, KÖFOP-1.0.0-VEKOP-15 azonosító jelű „Hatósági eljárások
és hatósági jogalkalmazási gyakorlat felülvizsgálata és egyszerűsítése” megnevezésű, KÖFOP-1.0.0-VEKOP-15
azonosító jelű „Ügyfélkapcsolati rendszerek fejlesztése (kormányablak, települési ügysegéd, közvetlen
kiszolgálás)” megnevezésű, KÖFOP-1.0.0-VEKOP-15 azonosító jelű „Területi államigazgatás egységes
működését támogató rendszerfejlesztések” megnevezésű, KÖFOP-1.0.0-VEKOP-15 azonosító jelű
„Kormányhivatalok és önkormányzatok közötti együttműködés javítása” megnevezésű], valamint
2. a KÖFOP-2.2.4. VEKOP-16 azonosító jelű „E-közbeszerzés” megnevezésű kiemelt projekt tekintetében
folytassa le a  médiaszolgáltatásokról és a  tömegkommunikációról szóló 2010.  évi CLXXXV.  törvény 121.  §
(6)  bekezdése szerinti, a  projektekkel kapcsolatos hírközlési és informatikai tudományos, célszerűségi, valamint
gazdaságossági szempontú érdekegyeztetéseket, a Nemzeti Hírközlési és Informatikai Tanács bevonásával.
Felelős: Miniszterelnökséget vezető miniszter
Határidő: azonnal Orbán Viktor s. k.,
 miniszterelnök


text:
1004/2007. (I. 30.) Korm. határozata a 2007–2013 közötti időszakban megvalósítani tervezett közlekedésfejlesztési projektek indikatív listájáról.
A Kormány az 1103/2006. (X. 30.) Korm. határozattal elfogadott Új Magyarország Fejlesztési Tervnek megfelelően,
a Közlekedésfejlesztési Operatív Program társadalmi vitájának lezárását követően a következő határozatot hozza:
1. A 2007–2013 közötti időszakban megvalósítani tervezett közlekedésfejlesztési projektek indikatív listáját jelen
határozat melléklete tartalmazza.
2. Ez a határozat a közzétételének napján lép hatályba.
Gyurcsány Ferenc s. k.,
miniszterelnök


text:
22/2014. (V. 9.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében kapott felhatalmazás alapján az alábbi utasítást adom ki:
1. § A központi államigazgatási szervekről, valamint a Kormány tagjai és az államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdés b) pontja alapján 2014. május 7. napjától az új Kormány
megalakulásáig terjedő időtartamra az egyetemes reformáció 500. évfordulójáról történő méltó megemlékezés és
a reformáció magyar örökségének megünneplése érdekében dr. Hafenscher Károlyt a Reformáció Emlékbizottság
munkájának segítéséért felelős miniszteri biztossá nevezem ki.
2. § A miniszteri biztos tevékenysége az alábbi feladatokra terjed ki:
a) a Reformáció Emlékbizottság a reformáció 500. évfordulójával kapcsolatos megemlékezések, rendezvények,
ismeretterjesztő programok (a továbbiakban: Programok) tekintetében hazai és nemzetközi koordinációs
feladatok ellátása,
b) a Programokhoz előirányzott közpénzek felhasználásával kapcsolatos döntés-előkészítő tevékenység
koordinálása,
c) a Programok egyeztetése az érintett egyházakkal,
d) a Programokhoz kapcsolódó hazai és nemzetközi eseménynaptár vezetése,
e) a Programok megvalósításához szükséges lépések kezdeményezése, feladatok végrehajtásának koordinálása,
f ) a Reformáció Emlékbizottság működésének megszervezése, a munkáját segítő titkárság irányítása,
g) a Reformáció Emlékbizottság munkacsoportjainak összehívása és munkájuk koordinálása,
h) egyedi miniszteri megbízás alapján a Reformáció Emlékbizottság képviseletének ellátása.
3. § A miniszteri biztos tevékenységét az egyházi, nemzetiségi és civil társadalmi kapcsolatokért felelős államtitkár útján
az emberi erőforrások minisztere irányítja.
4. § A miniszteri biztos tevékenységét az Emberi Erőforrások Minisztériuma keretében működő Miniszteri Kabinet
titkársága nem segíti.
5. § A miniszteri biztos a Ksztv. 38. § (7) bekezdése szerinti helyettes államtitkári illetménynek megfelelő összegű díjazásra
és juttatásokra jogosult.
6. § Ez az utasítás a közzétételét követő napon lép hatályba.
7. § A miniszteri biztos kinevezéséről szóló 8/2014. (II. 27.) EMMI utasítás hatályát veszti.
Balog Zoltán s. k.,
 emberi erőforrások minisztere


text:
1533/2018. (X. 25.) Korm. határozata az Erdélyben megvalósuló programok és beruházások finanszírozásához szükséges forrás biztosításáról.
A Kormány
 1. az államháztartásról szóló 2011. évi CXCV. törvény 33. § (2) bekezdésében, valamint az  államháztartásról szóló
törvény végrehajtásáról szóló 368/2011. (XII. 31.) Korm. rendelet 153. §-ában biztosított jogkörében eljárva
az  Erdélyben megvalósuló kiemelt, nemzeti jelentőségű programok és beruházások finanszírozása érdekében
szükséges 1 330 031 853 forint egyszeri átcsoportosítását rendeli el a  Magyarország 2018. évi központi
költségvetéséről szóló 2017. évi C. törvény 1. melléklet XLII. A költségvetés közvetlen bevételei és kiadásai fejezet,
43. Központi Maradványelszámolási Alap cím terhére, az 1. melléklet szerint;
Felelős: pénzügyminiszter
Határidő: azonnal 2. felhívja a  pénzügyminisztert, hogy – a  nemzetpolitikáért felelős miniszterelnök-helyettes bevonásával –
gondoskodjon az  Erdélyben megvalósuló kiemelt, nemzeti jelentőségű programok és beruházások finanszírozása
érdekében a  2019. évben szükséges legfeljebb 1 503 750 000 forint központi költségvetési forrás biztosításáról
a Magyarország 2019. évi központi költségvetéséről szóló 2018. évi L. törvény 1. melléklet LXV. Bethlen Gábor Alap
fejezet, 4. Nemzetpolitikai célú támogatások cím javára.
Felelős: pénzügyminiszter
nemzetpolitikáért felelős miniszterelnök-helyettes Határidő: a felmerülés ütemében
Orbán Viktor s. k.,
 miniszterelnök


text:
1976/2017. (XII. 19.) Korm. határozata egyes ingatlanok állami tulajdonba vétele és vagyonkezelésbe adása érdekében szükséges intézkedésekről.
A Kormány a Nemzeti Kézilabda Akadémia létrehozása céljából egyetért a Balatonboglár 1262/17 és az 1549/1 helyrajzi számú
ingatlanok (a továbbiakban: Ingatlanok) Balatonboglár Város Önkormányzata (a továbbiakban: Önkormányzat) tulajdonában álló
hányadának állami tulajdonba kerülésével, amelynek megvalósítása érdekében
 1. felhívja a  nemzeti fejlesztési minisztert, hogy a  Magyar Nemzeti Vagyonkezelő Zártkörűen működő
Részvénytársaság (a  továbbiakban: MNV Zrt.) útján gondoskodjon a  Balatonboglár 1262/17 helyrajzi számú,
természetben a  8630 Balatonboglár, Gaál Gaszton út 58. szám alatti ingatlan (a  továbbiakban: Ingatlan 1)
Önkormányzat tulajdonában lévő tulajdoni hányadának legfeljebb a  független ingatlanforgalmi szakértő által
meghatározott és elfogadott forgalmi értéken az  állam javára történő megvásárlása érdekében szükséges
intézkedések megtételéről;
Felelős: nemzeti fejlesztési miniszter
Határidő: az értékbecslés aktualizálását és az  ingatlan-nyilvántartáson kívüli tulajdonszerzés
nyilvántartásban történő átvezetését követően azonnal
 2. felhívja a nemzetgazdasági minisztert, hogy a nemzeti fejlesztési miniszter kezdeményezése alapján gondoskodjon
az  Ingatlan 1 Önkormányzat tulajdonában lévő tulajdoni hányadának megvásárlásához szükséges forrásnak
a  központi költségvetés XLIII. Az  állami vagyonnal kapcsolatos bevételek és kiadások fejezetében történő
rendelkezésre állásáról;
Felelős: nemzetgazdasági miniszter
 nemzeti fejlesztési miniszter
Határidő: az értékbecslés aktualizálását és az  ingatlan-nyilvántartáson kívüli tulajdonszerzés
nyilvántartásban történő átvezetését követően azonnal
 3. felhívja a  nemzeti fejlesztési minisztert, hogy az  MNV Zrt. útján gondoskodjon a  Balatonboglár 1549/1 helyrajzi
számú, természetben a  8630 Balatonboglár, Kodály Zoltán utca 12–13. szám alatti ingatlan Önkormányzat
tulajdonában lévő tulajdoni hányadának az  Önkormányzat felajánlása alapján történő állami tulajdonba kerülése
érdekében szükséges ingyenes átadás-átvételre irányuló megállapodás megkötéséről;
Felelős: nemzeti fejlesztési miniszter
Határidő: az 1. pont szerinti adásvételi szerződés aláírásával egyidejűleg
4. felhívja a  nemzeti fejlesztési minisztert, hogy az  MNV Zrt. útján gondoskodjon az  Ingatlanok és a  használatukhoz
szükséges ingóságok Testnevelési Egyetem részére történő vagyonkezelésbe adásáról;
Felelős: nemzeti fejlesztési miniszter
Határidő: az Ingatlanok állami tulajdonba kerülését követően azonnal
5. felhívja az  emberi erőforrások miniszterét, hogy a  Testnevelési Egyetem bevonásával vizsgálja meg a  Nemzeti
Kézilabda Alapítvány Kollégium fenntartói jogának Testnevelési Egyetem részére történő átadásának feltételeit, és
a vizsgálat eredménye alapján tegyen javaslatot a Kormány részére;
Felelős: emberi erőforrások minisztere
Határidő: azonnal 6. felhívja az emberi erőforrások miniszterét, hogy a Testnevelési Egyetem bevonásával vizsgálja meg az Ingatlanokon
működő létesítmények üzemeltetésének éves költségigényét, és a  vizsgálat eredménye alapján tegyen javaslatot
a  Kormány részére az  üzemeltetéshez szükséges forrás Testnevelési Egyetem javára történő biztosítására
vonatkozóan.
Felelős: emberi erőforrások minisztere
Határidő: azonnal Orbán Viktor s. k.,
 miniszterelnök


text:
1415/2016. (VII. 29.) Korm. határozata a kéményseprő-ipari közszolgáltatás helyi önkormányzat általi ellátása érdekében a IX. Helyi önkormányzatok támogatásai fejezetben szükséges forrás biztosításáról.
A Kormány a  Magyarország 2016.  évi központi költségvetéséről szóló 2015.  évi C.  törvény (a  továbbiakban:
Kvtv.) 19.  § (8)  bekezdésében biztosított jogkörében eljárva elrendeli a  kéményseprő-ipari közszolgáltatás helyi
önkormányzat általi ellátásának támogatása érdekében 680,0 millió forint egyszeri átcsoportosítását a  Kvtv.
1. melléklet XIV. Belügyminisztérium fejezet, 12. BM Országos Katasztrófavédelmi Főigazgatóság cím terhére a Kvtv.
1. melléklet IX. Helyi önkormányzatok támogatásai fejezet, 2. A helyi önkormányzatok kiegészítő támogatásai cím
javára az 1. melléklet szerint.
Felelős: nemzetgazdasági miniszter
 belügyminiszter
Határidő: azonnal Orbán Viktor s. k.,
 miniszterelnök


text:
1507/2014. (IX. 10.) Korm. határozata hódmezővásárhelyi ingatlanokkal kapcsolatos beruházások támogatásához szükséges forrás biztosításáról.
A Kormány
 1. az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva elrendeli
a) a Magyarország 2014. évi központi költségvetéséről szóló 2013. évi CCXXX. törvény (a továbbiakban:
Kvtv.) 1.  melléklet IX. Helyi önkormányzatok támogatásai fejezet címrendjének a  23. Hódmezővásárhelyi
ingatlanokkal kapcsolatos beruházások támogatása címmel történő kiegészítését,
Felelős: nemzetgazdasági miniszter
 belügyminiszter
Határidő: azonnal
b) a  hódmezővásárhelyi ingatlanokkal kapcsolatos beruházások támogatása érdekében 200,0 millió forint
egyszeri átcsoportosítását a  Kvtv. 1.  melléklet IX. Helyi önkormányzatok támogatásai fejezet, 3. A  helyi
önkormányzatok kiegészítő támogatásai cím terhére, a  Kvtv. 1.  melléklet IX. Helyi önkormányzatok
támogatásai fejezet, 23. Hódmezővásárhelyi ingatlanokkal kapcsolatos beruházások támogatása cím javára
az 1. melléklet szerint;
Felelős: nemzetgazdasági miniszter
 belügyminiszter
Határidő: azonnal
2. egyetért azzal, hogy a  belügyminiszter a  Kvtv. helyi önkormányzatok támogatásait tartalmazó költségvetési
fejezetéből a  hódmezővásárhelyi ingatlanokkal kapcsolatos beruházások támogatása érdekében nyújtandó
támogatás felhasználásának és elszámolásának feltételeiről 2014. szeptember 30-ig támogatási megállapodást köt
Hódmezővásárhely Megyei Jogú Város Önkormányzatával;
3. egyetért azzal, hogy a  belügyminiszter a  támogatást – a  2.  pont szerinti megállapodás megkötését követően,
legkésőbb 2015. december 31-ig történő elszámolási kötelezettséggel – folyósítsa Hódmezővásárhely Megyei Jogú
Város Önkormányzata számára;
4. felhívja a  belügyminisztert és a  nemzetgazdasági minisztert, hogy a  2015. évi központi költségvetés tervezése
során gondoskodjanak a  hódmezővásárhelyi ingatlanokkal kapcsolatos beruházások megvalósításához szükséges
1200,0 millió forintnak a IX. Helyi önkormányzatok támogatásai fejezetben történő rendelkezésre állásáról.
Felelős: belügyminiszter
 nemzetgazdasági miniszter
Határidő: a 2015. évre vonatkozó központi költségvetés tervezésekor
Orbán Viktor s. k.,
 miniszterelnök


text:
203/2016. (VI. 17.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – Mátékovitsné dr. Kiss
Évát 2016. június 15. napjától határozatlan időtartamra bíróvá kinevezem.
Budapest, 2016. június 1. Áder János s. k.,
 köztársasági elnök


text:
1500/2019. (VIII. 23.) Korm. határozata a 2017–2018. Komplex Útfelújítási Program befejezéséhez szükséges intézkedésekről.
A Kormány
 1. egyetért a 2017–2018. évi Komplex Útfelújítási Program (a továbbiakban: Komplex Útfelújítási Program) teljes körű
befejezésének szükségességével;
 2. egyetért azzal, hogy a Komplex Útfelújítási Program teljes körű befejezésének biztosítása, valamint a kifizetésekhez
kapcsolódó pénzügyi tranzakciós illeték és kincstári díjak finanszírozása érdekében a  2019. és a  2020. évekre
összesen 16 411 200 000 forint forrás kerüljön biztosításra az alábbi, költségvetési évek szerinti bontásban:
a) a 2019. évben 1 003 500 000 forint,
b) a 2020. évben 15 407 700 000 forint;
3. felhívja az innovációért és technológiáért felelős minisztert és a pénzügyminisztert, hogy a Komplex Útfelújítási Program
teljes körű befejezésének keretében – az országos közutak 2019. évi felújítási feladatainak finanszírozása érdekében –
gondoskodjanak a kapcsolódó kincstári díjjal és pénzügyi tranzakciós illetékkel együtt 1 003 500 000 forint többletforrás
rendelkezésre állásáról a  Magyarország 2019. évi központi költségvetéséről szóló 2018. évi L. törvény 1.  melléklet
XVII.  Innovációs és Technológiai Minisztérium fejezet, 20. Fejezeti kezelésű előirányzatok cím, 32. Közlekedési ágazati
programok alcím, 30. Közúthálózat felújítása jogcímcsoporton;
Felelős: innovációért és technológiáért felelős miniszter
pénzügyminiszter Határidő: azonnal
 4. felhívja a  pénzügyminisztert és az  innovációért és technológiáért felelős minisztert, hogy a  Komplex Útfelújítási
Program teljes körű befejezésének keretében – az országos közutak 2020. évi felújítási feladatainak finanszírozása
érdekében – gondoskodjanak 15 400 000 000 forint többletforrás rendelkezésre állásáról a Magyarország 2020. évi
központi költségvetéséről szóló 2019. évi LXXI. törvény (a továbbiakban: 2020. évi Kvtv.) 1. melléklet XVII. Innovációs
és Technológiai Minisztérium fejezet, 20. Fejezeti kezelésű előirányzatok cím, 32. Közlekedési ágazati programok
alcím, 30. Közúthálózat felújítása jogcímcsoporton;
Felelős: pénzügyminiszter
innovációért és technológiáért felelős miniszter Határidő: a 2020. évi Kvtv. végrehajtása során, a felmerülés ütemében
 5. felhívja a pénzügyminisztert és az innovációért és technológiáért felelős minisztert, hogy gondoskodjanak a 4. pont
szerinti összeghez kapcsolódó kincstári díj biztosítása érdekében 7 700 000 forint többletforrás rendelkezésre
állásáról a  2020. évi Kvtv. 1.  melléklet XVII. Innovációs és Technológiai Minisztérium fejezet, 1. Innovációs és
Technológiai Minisztérium igazgatása címen;
Felelős: pénzügyminiszter
innovációért és technológiáért felelős miniszter Határidő: a 2020. évi Kvtv. végrehajtása során, a felmerülés ütemében
 6. az államháztartásról szóló 2011. évi CXCV. törvény (a  továbbiakban: Áht.) 36.  § (4b)  bekezdésében biztosított
jogkörében eljárva jóváhagyja, hogy az  innovációért és technológiáért felelős miniszter az  e  határozatban
foglaltak végrehajtása érdekében a 2020. év vonatkozásában összesen legfeljebb 15 400 000 000 forint összegben
kötelezettséget vállaljon;
7. az Áht. 36.  § (4c)  bekezdés a)  pontjában biztosított jogkörében eljárva a  központi költségvetés XVII. Innovációs
és Technológiai Minisztérium fejezet, 20. Fejezeti kezelésű előirányzatok cím, 32. Közlekedési ágazati programok
alcím, 30. Közúthálózat felújítása jogcímcsoport terhére a 2020. évre vállalható kötelezettség mértékét – a rendkívüli
kormányzati intézkedésekre szolgáló tartalékból és a  Központi Maradványelszámolási Alapból történő, illetve
fejezeten belüli és fejezetek közötti előirányzat-átcsoportosításról, a 2018. évi költségvetési maradványok egy részének
felhasználásáról, valamint egyes kormányhatározatok módosításáról szóló 1432/2019. (VII. 26.) Korm. határozat 1. pont
j) alpontja szerint megállapított összeget is figyelembe véve – összesen 28 400 000 000 forint összegben állapítja meg;
8. felhívja az  innovációért és technológiáért felelős minisztert, hogy gondoskodjon a Komplex Útfelújítási Program
teljes körű befejezéséről;
Felelős: innovációért és technológiáért felelős miniszter
Határidő: azonnal
9. egyetért azzal, hogy az  innovációért és technológiáért felelős miniszter a  Magyar Közút Nonprofit Zártkörűen
Működő Részvénytársasággal a  Komplex Útfelújítási Program megvalósítására kötött támogatási szerződést
módosítsa az 1. és 2. pontban foglaltak szerint.
Orbán Viktor s. k.,
 miniszterelnök


text:
1388/2013. (VI. 30.) Korm. határozata a Normafa Park beruházás megvalósításáról.
1. A  Kormány megállapította, hogy a  budapesti polgárok igényt tartanak arra, hogy a  fővárost környező erdők
közparkként kerüljenek hasznosításra.
2. A Kormány döntése szerint az 1. pontban meghatározott cél elérésének első lépéseként a Normafa Park beruházás
megvalósítására kerül sor.
3. A Kormány a Normafa Park beruházás kapcsán a következő elvi döntéseket hozza:
a) a beruházás kapcsán érintett földterület állami tulajdonban marad, amelyet az állam a Budapest XII. kerület
Hegyvidéki Önkormányzat részére vagyonkezelésbe ad;
b) a Normafa területének használatára funkcióhoz kötötten kerül sor;
c) szükséges a Normafa Park területének közparkká történő átminősítése;
d) a Normafa Park megvalósítására és nonprofit alapú működtetésére, az  önkormányzat szervezeti bázisán,
állami támogatással kerül sor, külön gazdasági társaság alapítása nélkül;
e) az állam – mint a  földterület tulajdonosa – részére biztosítani szükséges a  Normafa Park tekintetében
a megfelelő ellenőrzési jogosultságot.
 4. A Kormány a 3. pontban meghatározottak megvalósítása érdekében
a) felhívja a  belügyminisztert a  Normafa Park kiemelt beruházás koncepciójának véglegesítésére, valamint
a Normafa Park kivitelezéséhez és működtetéséhez szükséges jogszabályoknak a kormány elé terjesztésére;
Felelős: belügyminiszter
Határidő: 2013. július 31.
b) felhívja a  vidékfejlesztési minisztert és a  nemzeti fejlesztési minisztert a  fővárost környező erdőterület
közparkká történő átminősítése tekintetében megfelelő szabályozási javaslat kidolgozására.
Felelős: vidékfejlesztési miniszter
 nemzeti fejlesztési miniszter
Határidő: 2013. július 31.
Orbán Viktor s. k.,
 miniszterelnök


text:
146/2019. (IV. 8.) KE határozata egyetemi tanári kinevezésről.
Az Alaptörvény 9. cikk (4) bekezdés c) pontja, valamint a nemzeti felsőoktatásról szóló 2011. évi CCIV. törvény 27. §
(3) bekezdése alapján – az emberi erőforrások miniszterének javaslatára – Déri Györgyöt 2019. március 31. napjával
egyetemi tanárrá kinevezem.
Budapest, 2019. március 18. Áder János s. k.,
 köztársasági elnök


text:
23/2010. (V. 7.) KüM határozata a Magyar Köztársaság Kormánya és az Indonéz Köztársaság Kormánya között az Indonéz Köztársaság részére Magyarország által nyújtandó kötött segélyhitel általános feltételeiről, eljárási rendjéről, intézményi hátteréről és pénzügyi kereteiről szóló keretmegállapodás kihirdetéséről szóló 233/2009. (X. 20.) Korm. rendelet 2. és 3. §-ainak hatálybalépéséről.
A 233/2009. (X. 20.) Korm. rendelettel a Magyar Közlöny 2009. október 20-i, 148. számában kihirdetett, a Magyar Köztársaság
Kormánya és az Indonéz Köztársaság Kormánya között az Indonéz Köztársaság részére Magyarország által nyújtandó kötött
segélyhitel általános feltételeiről, eljárási rendjéről, intézményi hátteréről és pénzügyi kereteiről szóló keretmegállapodás 10. cikk
a) bekezdése az alábbiak szerint rendelkezik a hatálybalépésről:
„A jelen Megállapodás a két ország jogi előírásainak teljesülését igazoló diplomáciai jegyzékek cseréjének napján lép
hatályba, és a jelen Megállapodás aláírásától számított két évig marad hatályban.”
Az első jegyzék dátuma: 2009. november 9. A későbbi jegyzék dátuma: 2010. április 23.
A Megállapodás hatálybalépésének időpontja: 2010. április 23. A fentiekre tekintettel, összhangban a 233/2009. (X. 20.) Korm. rendelet 4. § (3) bekezdésével megállapítom, hogy
a Magyar Köztársaság Kormánya és az Indonéz Köztársaság Kormánya között az Indonéz Köztársaság részére
Magyarország által nyújtandó kötött segélyhitel általános feltételeiről, eljárási rendjéről, intézményi hátteréről és
pénzügyi kereteiről szóló keretmegállapodás kihirdetéséről szóló 233/2009. (X. 20.) Korm. rendelet 2. és 3. §-ai 2010.
április 23-án, azaz kettőezer-tíz, április huszonharmadikán hatályba léptek.
Dr. Balázs Péter s. k.,
külügyminiszter


text:
77/2016. (III. 17.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a nemzet és a  családok erősbítése érdekében folytatott példaszerű szakmai munkája, a  prevencióban elért
eredményei, illetve jelentékeny közéleti tevékenysége elismeréseként
Bábiné Szottfried Gabriella, a  védőnői szolgálatért felelős volt miniszteri biztos, volt országgyűlési képviselő és
polgármester részére,
az onkológiai betegellátásban nyújtott példaértékű szakmai munkája elismeréseként
dr. Bagoly Katalin, a pápai Gróf Esterházy Kórház és Rendelőintézeti Szakrendelő osztályvezető főorvosa részére,
világszerte elismert táncművészi és koreográfusi tevékenysége, valamint klasszikus és modern darabokban egyaránt
emlékezetes alakításai elismeréseként
Bajári Levente, Harangozó Gyula-díjas balettművész, koreográfus, a  Magyar Állami Operaház első magántáncosa
részére,
elhivatott és áldozatos szakmai és kórházvezetői munkája mellett a gondjaira bízott pótolhatatlan természeti kincs,
a Hévízi-tó megmentése érdekében vívott hősies küzdelme elismeréseként
dr. Balogh Zoltán reumatológus főorvos, az  egykori Állami Gyógyfürdőkórház nyugalmazott főigazgató főorvosa
részére,
Magyarország közegészségügyi és járványügyi biztonságának fenntartása érdekében végzett négy évtizedes
igényes szakmai munkája elismeréseként
dr. Bánóczyné dr. Paller Judit, az Állami Népegészségügyi és Tisztiorvosi Szolgálat Országos Tisztifőorvosi Hivatalának
volt megbízott országos tisztifőorvosa részére,
a magyar média területén végzett, évtizedek óta meghatározó és sokrétű szakmai munkája, valamint a nemzet iránt
elkötelezett, értékteremtő közéleti tevékenysége elismeréseként
Bencsik András újságíró, a Magyar Demokrata főszerkesztője részére,
Esztergom és környéke családjainak gyógyítását és a  betegségek megelőzését több évtizeden át példás
elhivatottsággal szolgáló, magas színvonalú orvosi munkája elismeréseként
dr. Bense Tamás, a  Sanatio Art Gyermek, Háziorvosi, Egészségügyi, Kereskedelmi és Szolgáltató Kft.
gyermekgyógyásza részére,
a magyar néptáncművészet hagyományainak továbbéltetését szolgáló, kiemelkedő művészi és tánckarvezetői
munkája elismeréseként
Bonifert Katalin Harangozó Gyula-díjas táncművész, a  Duna Művészegyüttes táncos szólistája, női tánckari
asszisztense részére,
a nemzetközi operaéletben is nagyra értékelt és a  hazai színpadokon is jelentős sikereket arató, kiváló
énekművészete elismeréseként
Boross Csilla, a Magyar Állami Operaház szerződéses operaénekese részére,
kiváló könyvtárosi és könyvtárvezetői munkája, valamint jelentős, a  Károlyi család, Ybl Miklós és Fót alaposabb
megismerését szolgáló írásai elismeréseként
Buda Attila irodalomtörténész, bibliográfus, az Eötvös Loránd Tudományegyetem Bölcsészettudományi Kar Magyar
Irodalom és Kultúratudományi Intézete Toldy Ferenc Könyvtárának vezetője részére,
a mobilalkalmazások fejlesztésében elért, nemzetközi szinten is nagyra becsült eredményei, az ipar és a felsőoktatás
tartalmas együttműködésének alakításában betöltött meghatározó szerepe, valamint az  informatikai oktatás
fejlesztésorientált és hallgatóközpontú kialakítását szolgáló munkája elismeréseként
dr. Charaf Hassan, a  Budapesti Műszaki és Gazdaságtudományi Egyetem Villamosmérnöki és Informatikai Kara
Automatizálási és Alkalmazott Informatikai Tanszékének tanszékvezető egyetemi docense részére,
több évtizedes szerkesztői és kiadói munkája, a  kisebbségkutatás terén végzett elkötelezett tevékenysége
elismeréseként
dr. Cholnoky Győző Miklós, a  Kisebbségkutatás című folyóirat alapító főszerkesztője, a  Lucidus Kiadó ügyvezető
igazgatója részére,
magas színvonalú táncművészi pályája, valamint kiváló próbavezetői és asszisztensi munkája elismeréseként
Czebe Tünde, Harangozó Gyula-díjas táncművész, a Pécsi Balett balettmestere részére,
a magyar és világirodalom számos területére kiterjedő, páratlanul gazdag életműve, valamint jelentős
irodalomszervezői és egyetemi oktatói tevékenysége elismeréseként
dr. Cs. Varga István irodalomtörténész, író, szerkesztő, az  Eötvös Loránd Tudományegyetem Bölcsészettudományi
Kar Magyar Irodalom- és Kultúratudományi Intézete Modern Magyar Irodalomtörténeti Tanszékének nyugalmazott
egyetemi tanára részére,
az onkoradiológia területén meghatározó szakmai és vezetői munkája, valamint kimagasló, több tudományterületre
is kiterjedő oktatási tevékenysége elismeréseként
dr. Cselik Zsolt klinikai onkológus és sugárterápiás szakorvos, a  Kaposvári Egyetem Egészségügyi Centruma
Diagnosztikai és Onkoradiológiai Intézetének főorvosa részére,
Nógrád megye életében meghatározó jelentőségű és kiváló szakorvosi munkája, kivételes módszergazdagságán és
lelkiismeretességén alapuló szakmai sikerei elismeréseként
dr. Cseplák György nyugalmazott bőrgyógyász főorvos részére,
magas színvonalú és példás szakmai alázattal végzett művészi munkája elismeréseként
Cserta József Harangozó Gyula-díjas táncművész, a Magyar Állami Operaház első magántáncosa részére,
a hazai erdőrendezés modernizálását és az  erdők megőrzését célzó munkája, valamint széles körű nemzetközi
tevékenysége elismeréseként
Csóka Péter, az ENSZ Élelmezésügyi és Mezőgazdasági Szervezete Erdészeti Részlegének osztályvezetője részére,
az 1956-os forradalom és szabadságharc idején tanúsított bátor helytállása, valamint a kommunista diktatúra által
üldözöttek érdekében végzett odaadó munkája elismeréseként
Dégi András, a Magyar Politikai Foglyok Szövetsége Felügyelő Bizottságának elnöke részére,
a hazai borászati kultúra fejlesztését szolgáló munkája, valamint a  község életét meghatározó, több évtizedes
közösségteremtő tevékenysége elismeréseként
Dobosi Dániel borász, a szentantalfai Dobosi Pincészet tulajdonosa részére,
vezetői munkái során a magyar–brazil kulturális, tudományos és oktatási kapcsolatok erősítése érdekében végzett
odaadó munkája elismeréseként
dr. Dubéczi Zoltán, a  Magyar Nemzeti Bank Oktatási igazgatóságának vezetője, a  Magyar Rektori Konferencia
főtitkára, a Szent István Egyetem Gazdaság- és Társadalomtudományi Karának címzetes egyetemi docense részére,
a környezetpszichológia és a  környezeti kommunikáció tudományterületének megteremtését is magába foglaló,
magas színvonalú tudományos munkája, valamint az  elméleti megalapozottságot gyakorlati hasznosíthatósággal
ötvöző oktatói tevékenysége elismeréseként
dr. Dúll Andrea Magdolna, az  Eötvös Loránd Tudományegyetem Pedagógiai és Pszichológiai Kar Pszichológiai
Intézete Gazdaság- és Környezetpszichológia Tanszékének vezetője, egyetemi docens részére,
a magyar vasúti járműgyártás színvonalát és eredményességét növelő, nagy szakmai hozzáértéssel és példás
elkötelezettséggel végzett vezetői munkája elismeréseként
Dunai Zoltán, a Stadler Trains Magyarország Kft. ügyvezető igazgatója részére,
a keresztény nemzeti értékek továbbadását célzó, odaadó szeretettel gyakorolt pedagógusi pályája és példaértékű
intézményvezetői munkája elismeréseként
Endrédi Józsefné, a Budapesti Egyetemi Katolikus Gimnázium és Kollégium igazgatója részére,
a magyar kertészeti kutatásban, a  magyar gyümölcsfajták megőrzése terén példamutató módon végzett szakmai
és vezetői tevékenysége, különösen a  kajszibarackfajták nemesítése, illetve új vetőmag-előállítási technológia
kidolgozása terén kiváló munkája elismeréseként
dr. Erdős Zoltán, a Nemzeti Agrárkutatási és Innovációs Központ Gyümölcstermesztési Kutatóintézetének igazgatója,
a Budapesti Corvinus Egyetem címzetes egyetemi docense részére,
a magyar néptánc világszínvonalú bemutatása és tánchagyományaink átörökítése érdekében végzett elsőrendű
művészi munkája elismeréseként
Farkas Zoltán „Batyu” Harangozó Gyula-díjas táncművész, koreográfus, érdemes művész, a  Liszt Ferenc
Zeneművészeti Egyetem Népzene Tanszékének oktatója, a Budapest Kortárs Táncfőiskola tanára részére,
kimagasló színvonalú szakmai és vezetői tevékenysége, valamint a  kezdő ügyészek szakmai képzésében végzett
odaadó munkája elismeréseként
dr. Feczné dr. Gál Edit, az Egri Járási és Nyomozó Ügyészség vezető ügyésze részére,
a közalapítvány, valamint intézetei és muzeális intézménye működtetése, továbbá a  közalapítvány vagyonának
gondos és felelősségteljes kezelése terén végzett magas szintű munkája elismeréseként
Fekete Marianna, a  Közép- és Kelet-európai Történelem és Társadalom Kutatásáért Közalapítvány gazdasági
igazgatója részére,
Tolna megye arculatát meghatározó és a  magyar kultúrát is gazdagító, egyedülálló alkotóművészete, valamint
értékes oktatói és közéleti tevékenysége elismeréseként
Fusz György Ferenczy Noémi-díjas keramikusművész, szobrászművész, a  Pécsi Tudományegyetem Művészeti
Karának dékánhelyettese, a Média és Alkalmazott Művészeti Intézet igazgatója, egyetemi tanár részére,
a dél-franciaországi emigrációban élő magyarság lelki támogatása terén, valamint nemzeti kultúrájának és
anyanyelvének megőrzése érdekében végzett közel hét évtizedes elkötelezett és példaadó munkája elismeréseként
Fülöp Gergely római katolikus lelkipásztor részére,
közel négy évtizede a  gyógyítás iránti példaértékű elhivatottsággal, kimagasló színvonalon végzett munkája
elismeréseként
dr. Gálla Zoltán belgyógyász szakorvos, a Pozsonyi utcai Háziorvosi Rendelő főorvosa részére,
széles körű ügyvédi praxisa és kamarai közéleti tevékenysége mellett a  környezetvédelmi jog területén folytatott,
nemzetközileg is jelentős tudományos és oktatói munkája elismeréseként
dr. Gellérthegyi István, a  Gellérthegyi Ügyvédi Iroda vezetője, a  Nemzeti Közszolgálati Egyetem Közigazgatástudományi Doktori Iskolájának oktatója, egyetemi docens részére,
több mint négy évtizedes elhivatott kollégiumi lelkipásztori és nevelői munkája, valamint magas színvonalú
szakoktatói tevékenysége elismeréseként
Halmai László, a  Magyarok Nagyasszonya Ferences Rendtartomány szerzetese, a  Temesvári Pelbárt Ferences
Gimnázium nyugalmazott tanára és kollégiumi nevelője részére,
a szakma iránti példaadó elhivatottsággal végzett munkája, a  fiatal kardiológusok képzését számos tankönyv
megírásával és oktatásukkal segítő sokrétű és odaadó tevékenysége elismeréseként
dr. Hegedűs Ida, a  Debreceni Egyetem Kardiológiai Intézet Kardiológiai Klinikája Ambulancia és Echokardiográfiás
Laborának vezetője, egyetemi docens részére,
több évtizedes kiemelkedő településvezetői munkája, valamint sportéletet támogató tevékenysége elismeréseként
Hoffman Pál, Tököl város polgármestere részére,
a hazai energiaipart meghatározó tevékenysége, különösen a lakosság igényeit figyelembe vevő vállalatirányítási és
szolgáltatási rendszerek kiépítése, valamint az elektromos meghajtású járművek hazai népszerűsítése terén kiemelt
jelentőségű szakmai munkája elismeréseként
Jamniczky Zsolt, az E.ON Hungária Zrt. igazgatósági tagja részére,
az erdőmérnök, vadgazda- és természetvédelmi mérnök hallgatók képzése terén végzett értékes oktatói és kutatói
munkája elismeréseként
dr. Jánoska Ferenc, a  Nyugat-magyarországi Egyetem Erdőmérnöki Karának oktatási dékánhelyettese,
a Vadgazdálkodási és Gerinces Állattani Intézet egyetemi docense részére,
a nemzetközi ügyek intézése és a  nemzetközi kapcsolatok fejlesztése terén több mint öt évtizeden át rendkívüli
hivatástudattal és magas szintű szakmai felkészültséggel végzett munkája elismeréseként
dr. Jordán Miklós, a  Legfőbb Ügyészség Nemzetközi és Európai Ügyek Főosztályának nyugalmazott legfőbb
ügyészségi ügyésze részére,
a protokoll területén a  nemzetközi és hazai sportéletben több mint három évtizeden át kiemelkedően végzett
munkája elismeréseként
Karger Kocsis László János, az  Emberi Erőforrások Minisztériuma Sportért Felelős Államtitkári Kabinetjének
sportdiplomáciai főtanácsadója részére,
a gazdaság és ipar innovatív fejlesztése mellett a  munkavállalók képzése és a  hazai vállalkozói kultúra fejlesztése
iránt is elkötelezett vezetői munkája elismeréseként
Kasza Lajos János, a Jász Plasztik Kft. ügyvezető igazgatója részére,
példamutató szakmai alázattal végzett, kimagasló művészi munkája elismeréseként
Kékesi Mária Liszt Ferenc-díjas táncművész, kiváló és érdemes művész részére,
a somogyi erdők védelme, valamint a  faipari társaság hatékony működtetése és piaci lehetőségeinek javítása
érdekében végzett példaadó vezetői munkája elismeréseként
Kovács László, a SEFAG Erdészeti és Faipari Zrt. vezérigazgató-helyettese részére,
az erdélyi magyar irodalmi élet megújításában játszott kimagasló szerepe, valamint az  erdélyi írók, költők
művészetével kapcsolatos kutatómunkája és publikációs tevékenysége elismeréseként
Láng Gusztáv József Attila-díjas irodalomtörténész, kritikus részére,
a fogyatékkal élők társadalmi beilleszkedését szolgáló, illetve a szociálpolitika területén nemzetközi szervezetekben
is végzett, elkötelezett szakmai munkája, valamint interdiszciplináris oktatói és széles körű közéleti publikációs
tevékenysége elismeréseként
dr. Lovászy László Gábor, az  ENSZ Fogyatékossággal Élő Személyek Jogaival Foglalkozó Bizottság szakértője,
az Európai Parlament akkreditált tanácsadója részére,
értékes pedagógiai munkája, valamint a  város és a  térség kulturális és tudományos életében végzett sokrétű
tevékenysége elismeréseként
M. Román Béla, a Szolnoki Fiumei Úti Általános Iskola nyugalmazott igazgatója, címzetes igazgató részére,
a magyar járműipar legnagyobb nemzetközi járműgyártói részére beszállító cége élén végzett kiváló munkája és
a helyi gazdasági életben betöltött meghatározó szerepe elismeréseként
Majoros Béla, a Csaba Metál Öntödei Zrt. tulajdonos vezérigazgatója részére,
kimagasló, a  magyar könnyűzenei életet számos nagy sikerű slágerrel gazdagító, közel négy évtizedes zene- és
dalszerzői pályája elismeréseként
Menyhárt János gitáros, dalszövegíró, zeneszerző részére,
a környezetvédelem terén végzett több évtizedes áldozatos munkája elismeréseként
dr. Mikó János, a Földművelésügyi Minisztérium Környezetügyért Felelős Helyettes Államtitkárságának nyugalmazott
közigazgatási főtanácsadója részére,
a képességfejlesztéssel és problémamegoldó gondolkodással foglalkozó folyóirat élén végzett sokrétű és magas
színvonalú munkája elismeréseként
Nagy Gyula, a  Szent István Egyetem Ybl Miklós Építéstudományi Kara Építőmérnöki Intézetének főiskolai tanára,
a Középiskolai Matematikai és Fizikai Lapok volt főszerkesztője részére,
a kőbányaiak egészségének megőrzése és a betegségek megelőzése érdekében több mint ötven éve kiemelkedő
színvonalon végzett szakmai munkája elismeréseként
dr. Nagy Károly háziorvos részére,
az országos kutatói és oktatói adathálózat, valamint az  arra épülő informatikai szolgáltatások létrehozása,
működtetése és folyamatos fejlesztése érdekében végzett kimagasló szakmai és vezetői tevékenysége
elismeréseként
Nagy Miklós, a Nemzeti Információs Infrastruktúra Fejlesztési Intézet igazgatója részére,
a hatékonyabb működést elősegítő egységes vállalatirányítási rendszer bevezetése, valamint a vezetői információs
rendszer megtervezése és kialakítása során végzett magas színvonalú vezetői munkája elismeréseként
Nagy Róbert, a Nemzeti Infokommunikációs Szolgáltató Zrt. vezérigazgatói főtanácsadója részére,
a pszichiátriai központ működtetése érdekében végzett, hatékonyságot növelő és sikeres intézményvezetői
munkája, valamint széles körű szakmai-társadalmi tevékenysége elismeréseként
dr. Németh Attila, a  Nyírő Gyula Kórház Országos Pszichiátriai és Addiktológiai Intézetének főigazgatója, a  Magyar
Pszichiátriai Társaság volt elnöke részére,
a koraújkori Erdélyi Fejedelemség és a  Magyar Királyság kapcsolatrendszerének feltárására, a  székely
önkormányzatok fejlődésére és a fejedelemség kormányzattörténetére irányuló kutatásai, valamint a hazai és erdélyi
magyar történettudomány együttműködését elősegítő, rangos szakmai munkája elismeréseként
dr. Oborni Teréz, a  Magyar Tudományos Akadémia Bölcsészettudományi Kutatóközpontja Történettudományi
Intézetének tudományos főmunkatársa részére,
a hazai turizmus egyik legnagyobb központjának irányítójaként a város és a térség folyamatos fejlődését szolgáló,
odaadó településvezetői munkája elismeréseként
Papp Gábor, Hévíz város polgármestere részére,
a polgári gyógyszerészetet megalapozó jogszabályok megalkotásában játszott meghatározó szerepe, valamint
országos és regionális kamarai rendezvényekkel kapcsolatos aktív szervező tevékenysége elismeréseként
dr. Pesti Ferenc gyógyszerész, volt országgyűlési képviselő részére,
a magyar gasztronómia világszínvonalúvá fejlesztése terén meghatározó jelentőségű és nemzetközi
megméretettésben áttörést hozó, több szakmai területen is elsőrangú és példaadó munkája elismeréseként
Pintér Katalin, a Gerbeaud cukrászda, az Onyx étterem és az Émile–Buda tulajdonos-ügyvezetője részére,
kimagasló szakmai tudáson alapuló több évtizedes ügyvédi és értékes kamarai vezetői munkája elismeréseként
Pongráczné dr. Csorba Éva, a Somogy Megyei Ügyvédi Kamara elnöke részére,
a növénytermesztés és állattenyésztés első számú vezetőjeként példaadó szakmaszeretettel végzett több évtizedes
vezetői munkája, azon belül is főként a  modern martonvásári minőségi búzafajták szaporításában betöltött
kiemelkedő szerepe elismeréseként
dr. Réthy László, a Gyermelyi Holding Zrt. igazgatósági tagja részére,
egyedi tárgyai, tárgyegyüttesei tervezése során az ipar, a technológia és a piac szabta lehetőségek ötvözésére építő,
a magyar designt sajátos művészi kifejezésmódjával gazdagító alkotómunkája elismeréseként
Rományi László iparművész, belsőépítész részére,
a település érdekében végzett állhatatos és odaadó munkája elismeréseként
dr. Sánta Sándor háziorvos, Makó város volt polgármestere részére,
kiváló táncművészi és balettmesteri, illetve koreográfus asszisztensi munkája elismeréseként
Pattantyús Anikó Liszt Ferenc-díjas balettmester, a Budapesti Operettszínház koreográfus asszisztense részére,
a kőzettan és a geokémia területén elért tudományos eredményei, a határon túli magyar felsőoktatás újraindítását
elősegítő, valamint a  külföldi és határon túli magyar egyetemeken végzett, elhivatott oktatói tevékenysége
elismeréseként
dr. Szabó Csaba, az  Eötvös Loránd Tudományegyetem Természettudományi Kara Kőzettani és Geokémiai
Tanszékének egyetemi docense részére,
példaszerű pedagógusi és igényes szakmai-vezetői tevékenysége elismeréseként
Szabó Róza, az Oktatási Hivatal Szolnoki Pedagógiai Oktatási Központjának vezetője részére,
odaadó lelkészi szolgálata, valamint a fiatalok vallási nevelése iránt elkötelezett tanári munkája elismeréseként
Szabóné Csökmei Edit, a Törökszentmiklósi Református Egyházközség lelkésze, a Bethlen Gábor Református Általános
Iskola vallástanára részére,
széles körű tapasztalatait kivételes korszerű szemlélettel és kivételes humanitásával ötvöző, példaadó szakmai
munkája elismeréseként
Szalayné Farkas Julianna, a  Jász-Nagykun-Szolnok Megyei Gyermekvédelmi Központ és Területi Gyermekvédelmi
Szakszolgálat igazgatója részére,
a társadalmi igazságtalanságok iránti kivételes érzékenységről tanúskodó dokumentumfilmes, valamint jelentős
televíziós szerkesztői pályája elismeréseként
Téglásy Ferenc filmrendező, szerkesztő részére,
a mély kifejezőerőt igénylő drámai szoprán szerepek, főként a  Wagner-hősnők megformálásában kivételes,
ugyanakkor az oratórium- és daléneklés terén is elsőrendű és rendkívül sikeres énekművészete elismeréseként
dr. Temesi Mária, a  Magyar Állami Operaház operanagykövete, énekmestere, Liszt Ferenc-díjas szerződéses
operaénekese, a  Szegedi Tudományegyetem Zeneművészeti Karának tanszékvezető professzora, egyetemi tanár,
a Hazám, Hazám Te Mindenem Művészeti És Oktatási Alapítvány kuratóriumi elnöke részére,
a politikai publicisztika területén, illetve a polgári-nemzeti értékrend képviseletében több évtizede meghatározó és
kiváló szakmai munkája elismeréseként
Tóth Gy. László politológus, publicista részére,
a magyar műszaki kultúra ápolása, különösen a  vezetése alatt álló intézménynek Európa egyik legjelentősebb
szénhidrogénipari múzeummá történő fejlesztése terén végzett elkötelezett munkája elismeréseként
Tóth János, a Magyar Olaj- és Gázipari Múzeum igazgatója részére,
értékteremtő fotóművészi életműve, valamint odaadó művészeti közéleti tevékenysége elismeréseként
Tóth József Balázs Béla-díjas fotóművész, kiváló és érdemes művész, a Magyar Alkotóművészek Országos Egyesülete
Fotóművészeti Tagozatának volt elnöke részére,
a hazai és az  európai távhőszektor folyamatos fejlesztése érdekében végzett magas színvonalú szakmai, illetve
vezetői tevékenysége elismeréseként
dr. Uhri László Imre, a  Magyar Távhőszolgáltató Zrt. nyugalmazott vezérigazgatója, a  Magyar Távhőszolgáltatók
Szakmai Szövetségének nyugalmazott elnöke, az Európai Távhő Szövetség volt elnökségi tagja részére,
a magyar neurológia kiemelkedő alakjaként végzett magas színvonalú munkája, valamint új terápiás beavatkozások
bevezetése iránt is elkötelezett szakmai tevékenysége elismeréseként
dr. Vajda Zsolt, a  Kaposvári Egyetem címzetes egyetemi tanára, az  egyetem Egészségügyi Központjának
igazgatóhelyettese, a Pécsi Tudományegyetem Általános Orvostudományi Kara Idegsebészeti Klinikájának címzetes
egyetemi docense részére,
az operairodalom számos jelentős szoprán szerepében lenyűgöző és rendkívül sikeres alakítása, nemzetközileg is
nagyra értékelt énekművészete elismeréseként
Váradi Zita, a Magyar Állami Operaház szerződéses operaénekese részére,
a szentföldi magyar régészet nemzetközi hírnevének erősítését szolgáló tudományos tevékenysége, főként
a  jordániai machaerusi Heródes-palota feltárási munkálatainak vezetőjeként végzett kiemelkedő munkája
elismeréseként
dr. Vörös Győző ókorkutató, egyiptológus, a Magyar Művészeti Akadémia tiszteletbeli tagja részére,
a gyógyszerészet fejlődése érdekében végzett értékes szakmai és kamarai munkája elismeréseként
dr. Zalai Károly gyógyszerész, a  Magyar Gyógyszerészi Kamara főtitkára, a  Richter Gedeon Gyógyszergyár Nyrt.
PR és kommunikációs főmunkatársa részére a
MAGYAR ÉRDEMREND
 lovagkeresztje
 polgári tagozata; a Belügyminisztérium hivatásos és közalkalmazotti állományának gyógyítása és egészségmegőrzése terén közel
négy évtizeden át végzett kiemelkedő munkája elismeréseként
dr. Belső Lászlóné dr. Dombi Irén nyugállományú rendőrorvos ezredes, a  Nemzeti Védelmi Szolgálat alapellátó
főorvosa részére,
a katasztrófavédelem állományában végzett két és fél évtizedes kiemelkedő szolgálata, magas színvonalú szakmai
munkája és vezetői tevékenysége elismeréseként
Erdélyi István tűzoltó ezredes, a  Komárom-Esztergom Megyei Katasztrófavédelmi Igazgatóság igazgatóhelyettese
részére,
a haza védelme és a  nemzet biztonsága érdekében végzett kiemelkedően eredményes szakmai és vezetői
tevékenysége elismeréseként
Nagy József dandártábornok, a Katonai Nemzetbiztonsági Szolgálat főigazgató-helyettese részére,
a jogi és igazgatási területen végzett közel három évtizedes szakmai és vezetői munkája, valamint jelentős
tudományos és publikációs tevékenysége elismeréseként
dr. Pap Gyula ezredes, a Magyar Honvédség Összhaderőnemi Parancsnoksága Jogi Igazgatási és Repülésbiztonsági
Osztályának vezetője részére,
három évtizedes katonai szolgálata alatt a logisztika szakterületén végzett kiemelkedő szakmai és vezetői munkája
elismeréseként
Piros Ottó ezredes, a Magyar Honvédség Rekreációs Kiképzési és Konferencia Központjának parancsnoka részére,
több mint három évtizedes példaértékű szakmai munkája elismeréseként
Rózsás József rendőr alezredes, a Veszprém Megyei Rendőr-főkapitányság Bűnügyi Igazgatósága Gazdaságvédelmi
Osztályának osztályvezető-helyettese részére,
két évtizedes katonai szolgálata alatt végzett elkötelezett és kimagasló színvonalú szakmai és vezetői munkája
elismeréseként
dr. Ruszin Romulusz ezredes, a  Honvédelmi Minisztérium Honvéd Vezérkara Hadműveleti Csoportfőnökségének
megbízott csoportfőnöke, a Szárazföldi Haderőnemi Osztály vezetője részére,
három évtizedes katonai szolgálata, valamint a  migrációs helyzet okozta különleges feladatok megoldásában
végzett kiemelkedő szakmai és katonai vezetői munkája elismeréseként
Sándor Tamás ezredes, a Magyar Honvédség 2. Különleges Rendeltetésű Ezredének parancsnoka részére,
több mint két évtizedes példaértékű szakmai és vezetői tevékenysége elismeréseként
Soltész András rendőr alezredes, a  Borsod-Abaúj-Zemplén Megyei Rendőr-főkapitányság Edelényi
Rendőrkapitányságának vezetője részére,
a honvédelem ügyének népszerűsítése és a  társadalmi kapcsolatok erősítése érdekében végzett munkája
elismeréseként
Szabó András ezredes, a  Magyar Honvédség Összhaderőnemi Parancsnoksága Parancsnoki Irodájának vezetője
részére,
az igazgatóság gazdasági tevékenységének korszerűsítése érdekében végzett kiemelkedő szakmai munkája
elismeréseként
dr. Unger István Zoltán tűzoltó ezredes, a Vas Megyei Katasztrófavédelmi Igazgatóság gazdasági igazgatóhelyettese
részére,
több mint két évtizedes példaértékű szakmai munkája és felelősségteljes vezetői tevékenysége elismeréseként
Vörös Ferenc rendőr ezredes, a  Fejér Megyei Rendőr-főkapitányság Rendészeti Igazgatóságának rendőrfőkapitányhelyettese részére a
MAGYAR ÉRDEMREND
 lovagkeresztje
 katonai tagozata kitüntetést adományozom. Budapest, 2016. március 2.
Áder János s. k.,
 köztársasági elnök


text:
356/2013. (VIII. 9.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9.  cikk (4)  bekezdés b)  pontja alapján – a  külügyminiszter előterjesztésére – hozzájárulok Marie
Antoinette Sedin rendkívüli és meghatalmazott nagykövetnek a Palesztin Nemzeti Hatóság magyarországi rendkívüli
és meghatalmazott nagykövetévé történő kinevezéséhez, budapesti székhellyel.
Budapest, 2013. július 26. Áder jános s. k.,
 köztársasági elnök


text:
1005/2011. (I. 14.) Korm. határozata a FIFA 2012–2013. kongresszusa rendezési jogának megszerzése érdekében a Magyar Labdarúgó Szövetség által benyújtandó pályázathoz szükséges kormányzati intézkedésekről.
1. A Kormány támogatja a Magyar Labdarúgó Szövetségnek a FIFA 2012–2013. évi kongresszusának megrendezésére
vonatkozó pályázatát. 2. Az 1. pont szerinti pályázatról való döntés eredményeként, ha a Magyar Labdarúgó Szövetség a FIFA 2012–2013. évi
kongresszusának rendezési jogát elnyeri, a megrendezéshez szükséges költségvetési támogatást az adott évi
költségvetésben kell megtervezni. Felelős: nemzeti erőforrás miniszter nemzetgazdasági miniszter
belügyminiszter közigazgatási és igazságügyi miniszter Határidő: a költségvetési tervezés során
Orbán Viktor s. k.,
miniszterelnök


text:
1018/2016. (I. 22.) Korm. határozata a 2014–2020 közötti programozási időszak uniós forrásainak teljes körű felhasználása érdekében szükséges intézkedésekről.
A Kormány
 1. felhívja a  fejlesztési programok végrehajtásáért felelős minisztereket, hogy készítsék elő és küldjék meg
a  Miniszterelnökséget vezető miniszternek a  fejlesztési programok 2016. évre javasolt kötelezettségvállalási és
kifizetési tervszámait negyedéves bontásban, figyelembe véve a Kormány által az 1. mellékletben kitűzött kifizetési
célokat;
Felelős: nemzetgazdasági miniszter
 nemzeti fejlesztési miniszter
 emberi erőforrások minisztere
 Miniszterelnökséget vezető miniszter
Határidő: 2016. január 31.
2. felhívja a Miniszterelnökséget vezető minisztert, hogy az 1. pont szerint megküldött tervszámokat és a kormányzati
célokat figyelembe véve terjessze a  Kormány elé a  2016. évi fejlesztéspolitikai munkatervet, amely negyedéves
bontásban tartalmazza a fejlesztési programok hirdetési, kötelezettségvállalási és kifizetési céljait;
Felelős: Miniszterelnökséget vezető miniszter
Határidő: 2016. február 15.
3. felhívja a Miniszterelnökséget vezető minisztert, hogy a 2016. évi kifizetési célszámok elérése érdekében a 2. pont
szerint beterjesztett fejlesztéspolitikai munkaterv alapján dolgozza ki és terjessze a  Kormány elé az  1. és 2.  pont
szerinti célkitűzések teljesítéséhez kapcsolódó ösztönző rendszert tartalmazó előterjesztést a  következőknek
megfelelően:
a) a  fejlesztéspolitikai munkatervben rögzített célszámok 100%-os teljesítése esetén az  ösztönző kifizetés
összege félévente legfeljebb hathavi juttatásnak felelhet meg,
b) a  fejlesztéspolitikai munkatervben rögzített célszámok 75%-os teljesítése esetén az  ösztönző kifizetés
összege félévente legfeljebb kéthavi juttatásnak felelhet meg;
Felelős: Miniszterelnökséget vezető miniszter
Határidő: 2016. február 15.
4. egyetért azzal, hogy a projektek értékelését a közigazgatáson belüli szakértők bevonásával kell lefolytatni;
 5. felkéri az operatív programok végrehajtását felügyelő minisztereket, hogy határozzák meg az operatív programok
szakmai területenkénti értékelési tevékenységéhez szükséges szakértői kapacitást és az erről szóló jelentést jutassák
el a Miniszterelnökséget vezető miniszterhez;
Felelős: nemzeti fejlesztési miniszter
 emberi erőforrások minisztere
 nemzetgazdasági miniszter
 belügyminiszter
 Miniszterelnökséget vezető miniszter
Határidő: 2016. március 15.
6. felkéri a Miniszterelnökséget vezető minisztert, hogy tegyen javaslatot a Kormány számára az operatív programok
szakmai területenkénti értékeléséhez szükséges szakértői kapacitásnak a  közigazgatáson belüli szakértők általi
kielégítéséről;
Felelős: Miniszterelnökséget vezető miniszter
Határidő: 2016. március 31.
7. felhívja az  operatív programok végrehajtásáért felelős minisztereket, hogy az  irányításuk és felügyeletük alatt álló
éves fejlesztési keretekben rögzített kedvezményezettek projektjeinek előkészítését mérjék fel és erről készítsenek
jelentést a Miniszterelnökséget vezető miniszter számára;
Felelős: nemzeti fejlesztési miniszter
 emberi erőforrások minisztere
 nemzetgazdasági miniszter
 belügyminiszter
 Miniszterelnökséget vezető miniszter
Határidő: 2016. március 15.
8. felhívja az  operatív programok végrehajtásáért felelős minisztereket, hogy az  irányításuk és felügyeletük alatt
álló, az  éves fejlesztési keretben rögzített projektek végrehajtásáért felelős szervek útján gondoskodjanak
a  projektek feltételes közbeszerzési eljárásainak megindításáról úgy, hogy a  szállítói előlegek kifizetése 2016-ban
megtörténhessen;
Felelős: nemzeti fejlesztési miniszter
 emberi erőforrások minisztere
 belügyminiszter
 nemzetgazdasági miniszter
 Miniszterelnökséget vezető miniszter
Határidő: folyamatos
9. felhívja a  Miniszterelnökséget vezető minisztert, hogy a  projektek előkészítettségének szintjéről, valamint
a  kapcsolódó közbeszerzések helyzetéről készítsen jelentést a  Kormány számára, bemutatva a  szükséges
intézkedéseket;
Felelős: Miniszterelnökséget vezető miniszter
Határidő: 2016. március 31-et követően negyedévente
10. felhívja a  Miniszterelnökséget vezető minisztert, hogy a  nemzetgazdasági miniszter bevonásával folyamatosan
kövesse nyomon az  Európai Bizottság felé potenciálisan elszámolható hazai forrásból megvalósítani tervezett
1 milliárd forint összköltségnél nagyobb értékű fejlesztéseket és készítsen listát azokról, valamint negyedévente
készítsen jelentést a Kormány számára ezen fejlesztések uniós finanszírozásba vonásának lehetőségeiről és az ehhez
szükséges intézkedésekről, figyelembe véve az egyes programok forrás-felhasználási helyzetét;
Felelős: Miniszterelnökséget vezető miniszter
 nemzetgazdasági miniszter
Határidő: folyamatos
11. egyetért azzal, hogy
a) az  MFB Magyar Fejlesztési Bank Zártkörűen Működő Részvénytársaság a  pénzügyi eszköz termékek
kidolgozása  során a hitelintézeti gazdálkodási kötelezettségből származó feltételek figyelembevételével jár
el, ennek következtében a vissza nem térítendő támogatásoktól eltérő biztosítékot írhat elő és üzleti tervet
kérhet a kedvezményezettől,
b) az  MFB Magyar Fejlesztési Bank Zártkörűen Működő Részvénytársaság által kidolgozott pénzügyi eszköz
termékeket minden esetben az illetékes Irányító Hatóság hagyja jóvá,
c) a  pénzügyi eszköz termékek végső kedvezményezettekhez történő eljuttatása során az  ügyletből eredő
kockázatot minden esetben a programszámla viselje, kivéve a szabálytalanságok;
12. felhívja a  Miniszterelnökséget vezető minisztert, hogy gondoskodjon a  11.  pontban meghatározott támogatási
szabályok megvalósításához szükséges jogszabály-módosítási javaslatok Kormány elé terjesztéséről.
Felelős: Miniszterelnökséget vezető miniszter
Határidő: 2016. március 31.
Orbán Viktor s. k.,
 miniszterelnök


text:
2013. II. törvény az Európa–Ázsia közötti kombinált fuvarozás szervezési és üzemeltetési szempontjairól szóló Egyezmény kihirdetéséről.
(Az Európa–Ázsia közötti kombinált fuvarozás szervezési és üzemeltetési szempontjairól szóló Egyezmény a Magyar Köztársaság
vonatkozásában 1997. augusztus 4-én lépett hatályba.) 1. § Az Országgyűlés az Európa–Ázsia közötti kombinált fuvarozás szervezési és üzemeltetési szempontjairól szóló
Egyezményt (a továbbiakban: Egyezmény) e törvénnyel kihirdeti. 2. § Az Egyezmény hiteles orosz nyelvű szövege és hivatalos magyar nyelvű fordítása a következő:
A törvényt az Országgyűlés a 2013. február 18-i ülésnapján fogadta el.
: , , , , ,

 , -
   ,
. : 1 :

 ) " " ( , , , )
  ;
) "   " , :
 - ;
 - ,
;

 ) " " , ,
,   - , ,
.

 2. .

 3.    60 4-      ,
,
.

 4. .

 5. ,
 . 8 1.
.

 2. .

 3. . 9 1.   -
,   ,
 . , ,   .

 3. ,  .
, . 2.    . 3.   90 ,
.
,
 . .

 2. ,   . -
   ,  .
, ,  , ,
-  ,  , .
12 1. .

 2. . 3.
  4-  ,  ,
az Európa–Ázsia közötti kombinált fuvarozás szervezési és üzemeltetési szempontjairól
az Egyezmény az „Európai Megállapodás a fontos kombinált nemzetközi szállítási útvonalakról és ezek létesítményeiről”
(AGTC) alapján került kidolgozásra és céljául az egységes Európa–Ázsia közlekedési rendszer létrehozását tűzi ki.
A SZERZŐDŐ FELEK SZÁMÍTVA az Európa és Ázsia közötti áruszállítás volumeneinek növekedésére,
KÍVÁNVA ezen szállítások fejlesztésének elősegítését, TÖREKEDVE az Európa és Ázsia közlekedési hálózatainak egységesítésére,
KIEMELVE a kombinált fuvarozás fontos szerepét a szállítási szolgáltatások minőségének, az áruszállítás
biztonságosságának javítása és a környezetre gyakorolt kedvezőtlen hatás csökkentése szempontjából,
ANNAK TUDATÁBAN, hogy az Európa–Ázsia irányú nemzetközi kombinált fuvarozás hatékonyságának és a szállítókra
gyakorolt vonzerejének növelésében lényeges jelentősége van a kombinált fuvarozás és az infrastruktúra egyeztetett
fejlesztési tervét a nemzetközi jellemzők és szabványok alapján meghatározó jogi normák rögzítésének,
a következőkben ÁLLAPODTAK MEG: ÁLTALÁNOS RENDELKEZÉSEK 1. cikk
Fogalommeghatározások
Ezen megállapodás alkalmazásakor a) a „kombinált fuvarozás” olyan árufuvarozás, amelynek során az árut ugyanabban a szállítóeszközben (konténerek,
csereszekrények, nyerges félpótkocsik, közúti szállítóeszközök) többféle szállítási módot felhasználva juttatják
célba, b) a „fontos kombinált nemzetközi szállítási vonalak hálózata” azon vasútvonalak összessége:
– amelyeken jelenleg rendszeresen nemzetközi kombinált fuvarozás folyik,
– amelyek a közeljövőben várhatóan a kombinált fuvarozás legfontosabb útirányaivá válnak,
c) a „kiegészítő létesítmények” a kombinált fuvarozásnál használatos, a nemzetközi kombinált forgalomban fontos
jelentőséggel bíró terminálok, határátkelő pontok, kocsicsoport csereállomások, tengelyátszerelő állomások és
vasúti kompátkelők, kikötők gyűjtőneve. 2. cikk A fontos kombinált nemzetközi szállítási vonalak hálózata
1. A Szerződő Felek ezen Egyezmény rendelkezéseit a fontos kombinált nemzetközi szállítási vonalak hálózatának
fejlesztésére és üzemeltetésére vonatkozó nemzetközi terv egyeztetett ajánlásaiként fogadják el, amelyeket
a nemzeti programok keretében szándékukban áll megvalósítani. 13
, ,
 . ,   ,
. 4 1997 (
). 2. A fontos kombinált nemzetközi szállítási vonalak hálózata jelen Egyezmény I. sz. mellékletében felsorolt
vasútvonalakat, valamint a nemzetközi kombinált fuvarozás szempontjából fontos jelentőséggel bíró és a jelen
Egyezmény II. sz. mellékletében felsorolt kiegészítő létesítményeket foglalja magába.
3. cikk A hálózat műszaki jellemzői
A nemzetközi kombinált fuvarozási hálózathoz tartozó vasútvonalak műszaki jellemzőinek meg kell felelniük jelen
Egyezmény III. sz. mellékletében megadott jellemzőknek, vagy a nemzetközi programok keretében végzendő további
vonalkorszerűsítési munkák során azokkal összhangba kell kerülniük. 4. cikk
A szállítások üzemeltetési jellemzői és az infrastruktúra iránt támasztott követelmények
1. A szállítások üzemeltetési jellemzőit és az infrastruktúra iránt támasztott követelményeket jelen Egyezmény IV. sz.
melléklete tartalmazza. 2. A nemzetközi kombinált fuvarozással kapcsolatos eljárások egységesítése és megkönnyítése céljából a Szerződő
Felek jelen Egyezmény IV. sz. mellékletében megadott jellemzők és szabványok eléréséhez megteszik a megfelelő
intézkedéseket. 5. cikk Mellékletek
Ezen Egyezmény mellékletei az Egyezmény elválaszthatatlan részét képezik. Újabb mellékletekkel az Egyezményt csak
a 10. és 11. cikkben szabályozott módosítási eljárás szerint lehet kiegészíteni.
ZÁRÓ RENDELKEZÉSEK 6. cikk A letéteményes kijelölése
Ezen Egyezmény letéteményese a Vasutak Együttműködési Szervezetének Főbizottsága.
7. cikk Aláírás, hatálybalépés
1. Jelen Egyezmény aláírásra nyitva áll 1997. 01. 01-től Varsóban a Vasutak Együttműködési Szervezete
Főbizottságán. 2. Jelen Egyezményt a Vasutak Együttműködési Szervezete Miniszteri Értekezletének tagjai írják alá.
3. Az Egyezmény legalább 4 európai és ázsiai Vasutak Együttműködési Szervezete (a továbbiakban: OSZZSD) tag
által történt aláírás időpontját követő 60 nap elteltével lép hatályba olyan feltétellel, hogy a nemzetközi kombinált
fuvarozási hálózat egy vagy több fontos vonala folyamatosan összeköti ezen államok területét.
4. A Vasutak Együttműködési Szervezetének Főbizottsága írásban tájékoztatja a Szerződő Feleket annak
hatálybalépésének időpontjáról. 5. Ezen Egyezményt a Szerződő Felek országaiban érvényes belső jogszabályoknak megfelelően kell kihirdetni és
erről tájékoztatni kell a letéteményest. 8. cikk Csatlakozás a megállapodáshoz
1. Jelen Egyezmény csatlakozásra nyitva áll a Vasutak Együttműködési Szervezetének bármely tagja részére.
2. A csatlakozásról szóló okmányokat a Vasutak Együttműködési Szervezetének Főbizottságához kell benyújtani.
3. A Vasutak Együttműködési Szervezetének Főbizottsága tájékoztatja a Szerződő Feleket az új tagok
csatlakozásáról. 9. cikk Korlátozások és a vitás kérdések eldöntése
1. Az Egyezmény a Szerződő Felek egyikét sem korlátozhatja államuknak belső vagy külső biztonságát célzó
intézkedések megtételében. Az intézkedések megtételéről az illetékes Szerződő Felek kötelesek írásban
tájékoztatni az Egyezmény letéteményesét és Szerződő Feleit azok tartalmáról, a bevezetésük időpontjáról és
a hatály időtartamáról.
2. Bármilyen két Szerződő Fél közötti vitát, amely jelen Egyezmény értelmezésével vagy alkalmazásával kapcsolatos,
és amelyet a vitában álló felek tárgyalásos úton vagy más szabályozási eszközökkel nem tudnak rendezni,
a vitában álló Szerződő Felek valamelyikének indítványa alapján – a letéteményes erről való tájékoztatása mellett
– a vitában álló Felek közötti közös megállapodással választott egy vagy több döntőbíróból álló döntőbíróság elé
kell terjeszteni. Ha a vitában álló Felek a döntőbírósági döntési igény felmerülésétől számított három hónap
elteltéig nem tudnak megállapodni a döntőbírói vagy döntőbírók kiválasztásában, a Felek bármelyike kérheti
az OSZZSD Miniszteri Értekezletét, hogy jelöljön ki egyetlen döntőbírót, akihez a vitát döntésre elő kell terjeszteni.
3. A döntőbíró vagy döntőbírák ítélete a vita eldöntését kezdeményező Szerződő Felekre nézve kötelező.
10. cikk
Az egyezmény módosítása
Jelen Egyezményben módosítások az alább feltüntetett eljárás szerint történhetnek (az I. sz. és II. sz. mellékletek
kivételével, melyek módosítási rendjét a 11. cikk szabályozza).
1. Bármilyen módosításra vonatkozó javaslatot a letéteményesnek kell megküldeni, amely megszervezi ezen
módosítás megtárgyalását a Vasutak Együttműködési Szervezete megfelelő munkaszervének soron következő
értekezletén.
A módosítási javaslat tervezetét, a jelenlévők kétharmados szótöbbséggel történő támogatása esetén a Vasutak
Együttműködési Szervezete Miniszteri Értekezlete elé kell terjeszteni megtárgyalásra.
2. Az Egyezmény módosításait a Miniszteri Értekezlet fogadja el.
3. A módosítás a letéteményes által az összes Szerződő Félnek történt megküldés időpontjától számított 90 nap
elteltével lép hatályba, amennyiben a Miniszteri Értekezlet más határidőt nem határoz meg.
11. cikk
Az I. és II. sz. mellékletek módosítása
Az Egyezmény I. és II. sz. mellékleteinek módosítása az alábbi eljárás szerint történhet:
1. Az I. és II. sz. melléklet módosítására irányuló javaslatoknak elsősorban a megfelelő OSZZSD munkaszerv
értekezletén részt vevő felek többségének támogató szavazatát kell élveznie. A letéteményes a vonatkozó
módosításokat közvetlenül megküldi az érdekelt Felek részére.
2. Ha a közvetlenül érdekelt Szerződő Felek egyike részéről sem, valamint annak letéteményes által történt elküldési
időpontjától számított hat hónap elteltével sem érkezik az utóbbihoz a módosítással kapcsolatos egyet nem
értési értesítés, úgy ez a módosítás elfogadottnak tekinthető.
Ha ugyanezen határidő folyamán bármelyik közvetlenül érdekelt fél értesíti a letéteményest a módosítással
kapcsolatos egyet nem értésről, úgy a módosítás nem tekinthető elfogadottnak.
A módosítás elfogadásáról, vagy elutasításáról a letéteményes az összes Szerződő Felet értesíti.
Az elfogadott módosítás annak az összes Szerződő Félnek letéteményes által történt értesítése időpontjától
számított három hónap elteltével lép hatályba.
Jelen cikk szempontjából az a Szerződő fél tekintendő közvetlenül érdekelt félnek, amelynek területén a
felvetendő új vonal, fontos terminál, határátkelő pont, tengelyátszerelő állomás, kikötő, vasúti kompátkelőhely
található, vagy megfelelő módosítás esetén a területét ezen vonal átszeli.
12. cikk
Felmondás és hatályvesztés
1. Jelen Egyezményt bármely Szerződő Fél a letéteményesnek és a Szerződő Feleknek címzett írásbeli értesítés útján
felmondhatja.
2. A felmondás az említett értesítésnek a letéteményes által történt kézhezvételétől számított egy év elteltével lép
életbe.
3. Ha az Egyezmény hatálybalépését követően a Szerződő Felek száma egy egyéves időszakon keresztül
folyamatosan négynél kevesebb, ezen Egyezmény érvényét veszti, amiről a letéteményes a Szerződő Feleket
jelen Egyezmény hatályvesztése előtt legalább három hónappal értesíti.
13. cikk Hiteles szöveg
Az Egyezmény eredeti példányát, amelynek orosz, kínai és német nyelvű szövege egyformán hiteles, a Vasutak
Együttműködési Szervezete Főbizottságának kell átadni megőrzésre. Mindennek igazolásául az arra megfelelően felhatalmazottak az Egyezményt aláírták.
Készült Taskentben, 1997. június 4-én.” 3. § A Kormány felhatalmazást kap arra, hogy az Egyezmény mellékleteinek hatályos szövegét rendeletben hirdesse ki.
4. § (1) Ez a törvény a kihirdetését követő napon lép hatályba.
(2) Az e törvény végrehajtásához szükséges intézkedésekről a közlekedésért felelős miniszter gondoskodik.
Áder János s. k., Kövér László s. k.,
köztársasági elnök az Országgyűlés elnöke


text:
69/2007. (VI. 28.) OGY határozata.  az úthasználattal arányos elektronikus díjfizetési rendszer magyarországi bevezetéséről
Az Országgyűlés az államháztartásról szóló 1992. évi
XXXVIII. törvény 22. § (2) bekezdése alapján megadja a
felhatalmazást a megtett úttal arányos, elektronikus útdíjfizetési rendszer (ED) Magyarországon történő bevezetéséhez kapcsolódó közbeszerzési eljárás megkezdéséhez az
alábbiak szerint:
1. A közbeszerzési eljárás ajánlatkérője:
A Magyar Állam képviseletében a gazdasági és közle
kedési miniszter által felhatalmazott Közlekedésfejlesztési
Koordinációs Központ. 2. A közbeszerzési eljárás célja:
Az arányosabb felhasználói teherviselés megvalósítása,
az EU vonatkozó irányelveinek történő megfelelés és az
A határozatot az Országgyűlés a 2007. június 25-i ülésnapján fogadta el.
úthálózat finanszírozásának korszerűsítése érdekében a
megtett úttal arányos, elektronikus útdíjfizetési és önálló
ellenőrzési rendszer Magyarországon történő bevezetése
és üzemeltetése.
3. A közbeszerzési eljárás tárgya:
A megtett úttal arányos díjfizetést lehetővé tevő, elekt
ronikus útdíjfizetési rendszer megvalósítása a 3,5 tonna
megengedett össztömeget meghaladó gépjárművek és járműszerelvények (az úgynevezett J2, J3 és J4 kategóriájú
járművek) körére az autópályákon, autóutakon és az országos főutak egyes elemein, azaz a hazai gyorsforgalmi úthálózaton, a párhuzamos utakon és a fontosabb egyéb tranzitutakon, 5 éves futamidejű szolgáltatási szerződés keretében.
4. A közbeszerzési eljárás időzítése:
A közbeszerzési eljárás megkezdése az Országgyűlés
felhatalmazása után 2 hónapon belül történik meg. 5. A közbeszerezési eljárás eredményéről a Kormány
az alábbiak szerint tájékoztatja az Országgyűlést:
a) a közbeszerzés műszaki tartalmáról, a díjfizetési
rendszerbe bevont úthálózatról,
b) a bevezetni tervezett díj és tarifarendszerről,
c) a befektetők számára fizetendő szolgáltatási díjról.
6. Az Országgyűlés határozatban dönt a megtett úttal
arányos elektronikus útdíjfizetési rendszer bevezetésével
kapcsolatos kötelezettségvállalásról
Dr. Szili Katalin s. k.,
az Országgyűlés elnöke


text:
1128/2013. (III. 13.) Korm. határozata a Miniszterelnökség által társelnökölt Gazdasági Vegyes Bizottságok üléseinek előkészítéséhez és lebonyolításához szükséges szervezési jellegű feladatok ellátása érdekében a Miniszterelnökség és a Nemzetgazdasági Minisztérium közötti előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (1) bekezdésében biztosított jogkörében
a Miniszterelnökség által társelnökölt Gazdasági Vegyes Bizottságok üléseinek előkészítéséhez és lebonyolításához
szükséges szervezési jellegű feladatok ellátása érdekében 37,1 millió forint 1. melléklet szerinti egyszeri
átcsoportosítását rendeli el a Magyarország 2013. évi központi költségvetéséről szóló 2012. évi CCIV. törvény
(a továbbiakban: Kvtv.) 1. melléklet XV. Nemzetgazdasági Minisztérium fejezet, 1. Nemzetgazdasági Minisztérium
igazgatása cím terhére, a Kvtv. 1. melléklet XI. Miniszterelnökség fejezet, 1. Miniszterelnökség cím javára.
Felelős: nemzetgazdasági miniszter Miniszterelnökséget vezető államtitkár Határidő: azonnal
Orbán Viktor s. k.,
miniszterelnök